title: Wilhelm Laqua

text: Kevättalvella 1942 Laqua nimitettiin Gustav vom Felden seuraajaksi Einsatzkommando Finnlandin päälliköksi. Valinnasta olivat sekä RSHA että vom Felde samaa mieltä. Tarkoitus oli että Laqua jakaisi aikansa Kirkkoniemen osaston ja Einsatzskommandon välillä. Einsatzkommandon johto toimi Rovaniemeltä, jossa oli koko pohjoisen armeijan pääesikunta, joten Laqua joutui olemaan vuoroviikoin Kirkkoniemessä ja Rovaniemellä. Järjestelyä kesti kesäkuulle, jolloin Kirkkoniemen osaston komentoon nousi August Haberstroh. Yksikön tehtävänä oli seuloa sotavangeista kommunistit, juutalaiset ja muu natsien "ei-toivotuksi aineksiksi" määrittelemät ryhmät ja surmata nämä. Einsatzkommando Finnland lakkautettiin vuoden 1942 lopulla. Saksan turvallisuuspoliisin Kirkkoniemen osaston päämaja ja arkisto tuhoutuivat kokonaan Kirkkoniemen pommituksissa 26. joulukuuta 1942.


title: Wilhelm Laqua

text: Laqualle myönnettiin vuonna 1942 Suomen Valkoisen Ruusun ritarikunnan ansiomerkki.


title: Wilhelm Laqua

text: Lapin sodan puhjettua Laqua perusti Karesuvantoon radioaseman, joka toimi lokakuun 1944 ajan. Myöhemmin asema siirrettiin Ruotsin puolelle, yhteyttä pidettiin kuriirien avulla Norjasta. Laqualla oli Norjassa käytössään radio-, posti- ja lentoyhteydet myös Suomeen.


title: Wilhelm Laqua

text: Taistelujen puhjettua Laqua osallistui saksalaismielisen vastarintaliikkeen järjestämiseen Suomessa. Röytän maihinnousun aikaan Laqua vangitutti Rovaniemen Valpon virkailijat panttivangeiksi. Vangitut vapautettiin myöhemmin.


title: Wilhelm Laqua

text: Sodan päätyttyä liittoutuneiden joukot kuulustelivat Laquaa. Tällöin hän antoi useita totuudenvastaisia tietoja: hän väitti isänsä olevan suomalaistaustainen, ja itse liittyneensä natsipuolueeseen vasta vuonna 1937. Hän kertoi myös lähinnä uskomattomia tarinoita 1930-luvun tekemisistään, mielikuvitusrikkaista matkoista Neuvostoliitossa. Toimintaansa Sicherheistpolizien Kirkkoniemen aseman johdossa Laqua vähätteli.


title: Wilhelm Laqua

text: Sodan jälkeen Laqua avusti Norjan tiedustelupalvelua. Myöhemmin hän ilmeisesti siirtyi Yhdysvaltoihin osana "Operation Applepie" -ohjelmaa ja mahdollisesti toimi CIA:n palveluksessa. Yhdysvaltain kansallisarkiston 2000-luvulla julkiseksi tullut, Yhdysvaltain palveluksessa toimineita natsirikollisia koskeva aineisto sisältää useita häntä koskevia asiakirjoja.


title: Carl Kaufmann

text: Carl ”Charly” Kaufmann (25. maaliskuuta 1936 New York, Yhdysvallat – 1. syyskuuta 2008 Karlsruhe) oli saksalainen yleisurheilija, oopperalaulaja ja teatterinjohtaja.


title: Carl Kaufmann

text: Yleisurheilussa Kaufmannin päälaji oli 400 metrin juoksu. Tukholman EM-kilpailuissa 1958 hän juoksi neljänneksi 400 metrillä ja oli mukana 4×400 metrin viestissä hopealle juosseessa Saksan joukkueessa. Rooman olympialaisissa 1960 hän juoksi hopealle sekä 400 metrillä että 4×400 metrin viestissä. 400 metrin kilpailussa hän hävisi niukasti Otis Davisille. Molemmat juoksivat ajan 44,9, joka alitti entisen maailmanennätyksen 45,2. Kaufmann juoksi 400 metrin Euroopan ennätyksen 45,8 vuonna 1959 ja paransi ennätystään kolmesti vuonna 1960.


title: Carl Kaufmann

text: Urheilu-uransa jälkeen Kaufmann toimi muun muassa oopperalaulajana ja teatterinjohtajana Karlsruhessa.


title: Kivikkotöyhtökiuru

text: Kivikkotöyhtökiuru ("Galerida theklae") on kiurujen heimoon kuuluva varpuslintu, joka elää Välimeren alueella.


title: Kivikkotöyhtökiuru

text: Kivikkotöyhtökiurun pituus on 17 cm, siipien kärkiväli 28–32 cm ja paino noin 37 grammaa. Harmaanruskea, töyhtöpäinen lintu muistuttaa kiurua ja varsinkin töyhtökiurua, mutta kivikkotöyhtökiurulla on korkeampi töyhtö, pidemmät jalat ja hieman solakampi ulkomuoto. Myös höyhenpuvun värityksessä on pieniä eroja. Laji on äänekäs, äänet muistuttavat töyhtökiurun ääniä. Koiras ja naaras ovat samannäköisiä, koiras on hieman kookkaampi.


title: Kivikkotöyhtökiuru

text: Kivikkotöyhtökiurun esiintymisalue kattaa Iberian niemimaan, Etelä-Ranskan, Baleaarien saariryhmän ja Luoteis-Afrikan. Erillispopulaatioita on Libyassa ja Somaliassa. Euroopan populaation koko on 2,9–4,2 miljoonaa yksilöä. Lajia ei ole tavattu Suomessa.


title: Kivikkotöyhtökiuru

text: Kivikkotöyhtökiuru on avomaiden lintu, joka elää kivikkoisilla tai kallioisilla alueilla, joko matalakasvuisilla tai pensaikkoisilla kuivilla mailla. Myös karuilla laitumilla ja tienvarsilla.


title: Kivikkotöyhtökiuru

text: Naaras rakentaa pesän maahan. Munia on 2–7, tavallisesti kolme tai neljä. Poikaset lähtevät pesästä ennen kuin ovat lentokykyisiä noin yhdeksän päivän ikäisinä, ja ne oppivat lentämään noin 15 päivää vanhoina. Kivikkotöyhtökiuru pesii yleisesti kaksi kertaa kesässä.


title: Kivikkotöyhtökiuru

text: Kivikkotöyhtökiuru syö pääasiassa siemeniä, mutta jonkin verran myös hyönteisiä ja muita selkärangattomia. Töyhtökiurusta poiketen laji ei kaiva ruokaa maasta, mikä lienee sopeutuma kivikkoisempaan elinympäristöön.


title: Tony Kanaan

text: Antoine Rizkallah Kanaan Filho eli Tony Kanaan (s. 31. joulukuuta 1974 Salvador) on brasilialainen kilpa-ajaja. Hän ajaa voitti IndyCar Series -sarjassa, jonka mestaruuden hän voitti vuonna 2004. Kanaan toimi myös vuonna 2005 Hondan testikuljettajana Formula ykkösissä. Vuonna 2013 hän voitti Indianapolis 500 -kilpailun.


title: Tony Kanaan

text: Kanaan aloitti uransa brasilialaisissa karting-sarjoissa, joissa hän voitti kuusi eri mestaruutta vuosina 1985–1990. Kartingista Kanaan siirtyi vuonna 1991 Brasilian Formula Ford -sarjaan, jossa sijoittui kuudenneksi. Seuraavaksi vuodeksi hän siirtyi paikalliseen Formula Chevrolet Championships -sarjaan, josta tuloksena oli viides sija. Tämän jälkeen Kanaan päätti alkaa rakentaa uraansa Euroopassa.


title: Tony Kanaan

text: Kanaan pääsi osallistumaan eurooppalaiseen Formula Opel -sarjaan vasta kesken kauden vuonna 1993, mutta onnistui sijoittumaan sarjassa lopulta seitsemänneksi. Seuraavat kaksi vuotta Kanaan ajoi Italiassa ensin Formula Alfa-Boxer -sarjaa, jonka mestaruuden hän voitti heti, ja sitten maan Formula 3 -sarjaa, jossa saavutti yhdeksän paalupaikkaa ja sijoittui neljänneksi. Yhdysvaltalainen talli Tasman Motorsports kiinnostui 21-vuotiaasta ajajasta, ja palkkasi hänet.


title: Tony Kanaan

text: Kanaan siirtyi uuden tallinsa mukana Pohjois-Amerikkaan, jossa se osallistui Indy Lights -sarjaan. Hänen tulokaskautensa 1996 sarjassa oli vakuuttava. Hän voitti kaksi osakilpailua ja sijoittui sarjassa toiseksi, minkä vuoksi hänet palkittuun vuoden tulokkaana. Kanaan jatkoi vielä toisen kauden sarjassa saadakseen lisää kokemusta ja voitti mestaruuden kyseisenä vuonna.


title: Tony Kanaan

text: Tasman Motorsportsin omistaja Steve Horne palkkasi vuonna 1998 jatkoaan empivän Kanaanin ajamaan ainoata autoaan CART-sarjaan. Kanaan yllätti kaikki vahvoilla esityksillään ja hänet palkittiin sarjan vuoden tulokkaan.


title: Tony Kanaan

text: Kaudeksi 1999 Kanaan siirtyi Forsythe Racing -talliin, sillä Tasman Motorsport kaatui taloudellisiin vaikeuksiin. Kaudella hän saavutti ensimmäisen CART-sarjan voittonsa, ja sijoittui sarjassa lopulta yhdenneksitoista. Seuraavaksi kaudeksi Kanaan vaihtoi taas tallia. Hän liittyi Mo Nunn Racingiin, muttei voinut ajaa koko kautta sillä hän loukkaantui Detroitin osakilpailun aika-ajoissa. Tämän jälkeen hän ajoi vielä kaksi kautta CART-sarjassa vailla voittoja, kunnes teki vuoden sopimuksen sarjan jättäneen Andretti Green Racingin kanssa.


title: Tony Kanaan

text: Andretti Green Racing siirtyi kilpailevaan sarjaan IndyCar Seriesiin Kanaan mukanaan ja jo tulokaskaudella Kanaan sijoittui sarjassa neljänneksi. Kanaan teki viiden vuoden jatkosopimuksen lupaavan tallin kanssa, ja seuraavana vuonna 2004 hän voitti sarjan mestaruuden.


title: Tony Kanaan

text: Kaudella 2005 Kanaan sijoittui toiseksi tallikaverin Dan Wheldonin viedessä mestaruuden. Kausi 2006 oli vaisumpi ja sijoitukseksi jäi kuudes sija. Seuraavana kahtena kautena Kanaan oli jälleen mukana mestaruustaistelussa, mutta päätyi molempina vuosina lopulta kolmanneksi.


title: Salem’s Lot – kauhujen kaupunki

text: Kauhujen kaupunki ("Salem’s Lot") on vuonna 1979 tehty tv-elokuva. Elokuva perustuu kirjailija Stephen Kingin kirjoittamaan kauhuromaaniin "Painajainen". Elokuvan on ohjannut Tobe Hooper, joka muistetaan parhaiten elokuvista "Texasin moottorisahamurhat" ja "Poltergeist".


title: Salem’s Lot – kauhujen kaupunki

text: "Kauhujen kaupunki" on alkujaan kolmetuntinen minisarja, joka esitettiin televisiossa kahdessa osassa. "Kauhujen kaupungista" tehtiin myös eurooppalaiseen levitykseen 112 minuuttinen elokuvateatterissa esitettävä elokuvaversio, joka markkinoitiin nimellä "Salem’s Lot: The Movie". Kyseinen lyhyempi versio laitettiin myös videolevitykseen.


title: Salem’s Lot – kauhujen kaupunki

text: "Kauhujen kaupunki" sai myös vain videolevitykseen tehdyn jatko-osan nimellä "Paluu kauhujen kaupunkiin" (1987).


title: Salem’s Lot – kauhujen kaupunki

text: Elokuva kertoo pienestä Salem’s Lot -kaupungista, jonne eräänä päivänä saapuu siellä lapsuutensa viettänyt kirjailija Ben Mears. Tarkoituksena olisi ollut kirjoittaa pahamaineisesta Marstenin talosta, joka on ollut vuosia tyhjillään sen edellisten asukkaiden tehtyään itsemurhan. Hänen oli tarkoitus yöpyä siellä, mutta hänen hämmästyksekseen taloon onkin muuttanut uusia asukkaita, joista yksi on antiikkikauppias Straker ja toinen tämän kumppani Barlow, jota ei kukaan ole tuntunut näkevän. Tämä kaikki käynnistää oudon tapahtumalinjan, kun Ralph Glick -niminen pikkupoika katoaa jäljettömiin, ja hänen isoveljensä Danny jouduttuaan tapahtuman myötä sairaalaan kuolee mystisesti. Myöhemmin ihmisiä alkaa katoilla ja kuolla samalla tavalla, mutta heti pimeyden laskeuduttua kaikki kadonneet ja keskuudesta poistuneet ovatkin taas palanneet saalistaakseen eläviä.


title: Salem’s Lot – kauhujen kaupunki

text: "Video-oppaassa" vuodelta 1994 Kari Salminen kutsuu "Salem’s Lotia" ”modernin vampyrologian merkkipaaluksi” ja antaa sille neljä tähteä viidestä, mikä vastaa sanallista arviota ”erinomainen”.


title: Melinin järjestelmä

text: Melinin järjestelmä on ruotsalaisen Olof Werling Melinin kehittämä pikakirjoitusjärjestelmä ruotsin kielelle. Melin julkaisi järjestelmänsä vuonna 1892, ja 1900-luvun alkupuoliskolla se syrjäytti muut Ruotsissa käytetyt järjestelmät.


title: Melinin järjestelmä

text: Melin opiskeli nuorena upseerina vapaa-ajallaan pikakirjoitusta 1880-luvun alussa, käyttäen Gabelsbergerin järjestelmää. Hän oli aktiivinen Gabelsbergerin järjestelmän kannattaja ja julkaisi siitä oppikirjankin, mutta halusi kuitenkin kehittää vielä paremmin ruotsin kielelle sopivan järjestelmän.


title: Melinin järjestelmä

text: Vuosina 1887–88 Melin kävi läpi esivalmisteluna 100 000 sanan aineiston, joka koostui Ruotsin valtiopäivien puheista. Hän kokosi tilastot sanojen lukumääristä ja alku- ja lopputavujen sekä eri äänteiden esiintymisistä. Melin julkaisi järjestelmänsä vuonna 1892 kirjassa "Lärobok i Förenklad snabbskrift".


title: Melinin järjestelmä

text: Vuonna 1896 valittiin pikakirjoitus Melinin järjestelmällä pakolliseksi oppiaineeksi Tukholman ja Göteborgin kauppaopistoissa.


title: Melinin järjestelmä

text: Ruotsin valtiopäivillä ensimmäinen Melinin järjestelmää käyttänyt pikakirjoittaja aloitti 1898. Vuonna 1935 Melinin järjestelmää käytti jo yli puolet valtiopäiväpikakirjoittajista.


title: Melinin järjestelmä

text: Konsonanteilla ja vokaaleilla on kullakin oma merkkinsä, samoin tavallisimmilla konsonanttiyhdistelmillä.


title: Paul Kondas

text: Paul Kondas (1900–1985) oli virolainen naivisti. Ammatiltaan hän oli opettaja. Monipuolisesti lahjakkana Kondas toimi muun muassa koulun orkesterin johtajana, soitti useita eri instumentteja sekä ohjasi näytelmiä, kirjoitti runoja jne.


title: Paul Kondas

text:
Varsinaisesti maalaamisen hän aloitti vasta eläkeiässä, ilmeisesti tekemisen puutteessa. Heti alkuunsa hänen omaperäiset teoksensa saivat osakseen huomiota.
Siviilisäädyltään Kondas oli naimaton.


title: Paul Kondas

text: Virossa Viljandin kaupungissa on hänen nimeänsä kantava museo, Kondase Keskus


title: Tymoliftaleiini

text: Tymoliftaleiini on väriaine, jota käytetään pH-indikaattorina . Tymoliftaleiini vaihtaa väriään värittömästä siniseksi pH:n ollessa välillä 9,4–10,6 . Ainetta käytetään yleensä liuotettuna etanolin ja veden seokseen .


title: Tymoliftaleiini

text: Tymoliftaleiinia voidaan valmistaa kuumentamalla tymolia ja ftaalianhydridiä happamissa olosuhteissa.


title: Kotelo

text: Kotelo voi tarkoittaa seuraavia:


title: Lukas Jenni

text: Lukas Jenni (s. 6. kesäkuuta 1955 Basel) on sveitsiläinen lintutieteilijä.


title: Lukas Jenni

text: Lukas opiskeli biologiaa, geologiaa ja kemiaa Baselin yliopistossa. Opiskeluaikanaan hän aloitti vapaaehtoisena työskentelyn sveitsiläisellä Col de Bretolet’n lintuasemalla, missä hän tutustui Raffael Winkleriin. Hänen gradunsa käsitteli käpy- ja tammitikan morfologiaa ja ekologiaa. Vuonna 1984 hän väitteli tohtoriksi järripeippoa käsittelevällä tutkimuksellaan "Die Bedeutung der Masseneinflüge und Massenschlafplätze in der Winterökologie des Bergfinken: Fringilla montifringilla".


title: Lukas Jenni

text: Vuonna 1979 Jennistä tuli Sveitsin ornitologisen instituutin alaisen rengastustoimiston johtaja. Hänen päätutkimusaiheensa ovat lintujen ekologia ja muuton fysiologia sekä sulkasadon biologia. Vuonna 1995 hän vastaanotti Saksan lintutieteellisen yhdistyksen kunniamerkin Stresemann-Preisin. Vuonna 1996 hän julkaisi tutkimuksen "Ecophysiology of energy storage and energy utilization in birds during migration" Zürichin yliopistossa, jonka yksityisdosenttina hän on toiminut vuodesta 1997 alkaen. Jenni on Kansainvälisen lintutieteellisen komitean jäsen.


title: Lukas Jenni

text: Jenni asuu Sempachissa. Hän on naimisissa ornitologi Susanne Jenni-Eiermannin kanssa ja heillä on kaksi lasta.


title: D46

text: D46 on Lapuan 1930-luvulla kehittämä kartioperäinen kokovaippaluoti. D46-luodilla on ammuttu ennätyksiä 1930-luvulta asti.


title: Aasiankiuru

text: Aasiankiuru ("Alauda gulgula") on Aasiassa elävä kiurulaji.


title: Aasiankiuru

text: Linnun pituus on 15,5–16,5 cm, siipien kärkiväli 26–30 cm ja paino 24–30 g. Aasiankiuru muistuttaa suuresti kiurua, ollen kuitenkin hieman pienempi. Habitukseltaan se muistutta enemmänkin kangaskiurua. Lento on hidasta ja lepattelevaa. Laulukin on hyvin samankaltaista kuin kiurun laulu. Sukupuolet ovat samanvärisiä.


title: Aasiankiuru

text: Aasiankiuru elää pääosassa Aasiaa Afganistanista Etelä-Siperiaan, Kiinaan, Filippiineille ja Sri Lankaan. Lajin kanta on elinvoimainen. Pääosa kannasta on paikkalintuja, osa pohjoisemmasta kannasta muuttaa etelämmäksi. Lajia tavataan harvinaisena Israelissa talviaikana. Sitä ei ole tavattu Suomessa.


title: Aasiankiuru

text: Aasiankiuru elää samanlaisissa elinympäristöissä kuin kiuru, jonka se korvaa Aasian eteläisemmissä osissa, kuten viljelysaukeilla, niityillä, laitumilla ja muilla avomailla.


title: Aasiankiuru

text: Pesintä tunnetaan puutteellisesti mutta pääpiirteissään se lienee samanlainen kuin kiurun pesintä.


title: Aasiankiuru

text: Siemensyöjä, joka syö myös hyönteisiä ja muita selkärangattomia.


title: Michael Freedman

text: Michael Freedman (s. 21. huhtikuuta 1951) on yhdysvaltalainen matemaatikko, jolle myönnettiin Fieldsin mitali vuonna 1986 työstään Poincarén otaksuman parissa. Hän valmistui filosofian tohtoriksi Princetonin yliopistosta vuonna 1973.


title: Michael Freedman

text: Freedman työskentelee nykyään Microsoftilla, jossa hänen tutkimusryhmänsä kehittää kvanttitietokonetta.


title: Lock Base

text: Lock Base on Lapuan patentoima kartioperäinen kokovaippaluoti, jonka rakenne mahdollistaa korkeapaineisten latausten käytön ja tavanomaisia luoteja suuremman lähtönopeuden luodin perää vahingoittamatta. Muotoilunsa ansiosta sillä on alhainen ilmanvastus ja suora lentorata. Lock Base-luoti on suunniteltu pitkille etäisyyksille.


title: James Franklin

text: James Franklin (noin 1783 – 31. elokuuta 1834) oli englantilainen sotilas ja lintutieteilijä.


title: James Franklin

text: Franklin astui Englannin Itä-Intian kauppakomppanian palvelukseen kadettina vuonna 1805. Hän palveli Intiassa erilaisissa tehtävissä. Hän toimi Ensimmäisessä Bengalin ratsuväkijoukossa geologina. Hän teki tutkimusretkiä Intian keskisissä provinsseissa, kuten Vindhyanin kukkuloilla, ja keräsi lintuja Asiatic Societylle. Hän keräsi noin 40 lajia ennen kuin saapui Benaresiin, ja Saugorissa hän keräsi vielä 160 lajia lisää. Keräämistään linnuista hän teetti maalauksia, jotka jäivät Kalkuttaan Asiatic Societyn huostaan. Linnunnahkakokoelma toimitettiin Lontooseen Zoological Societyn tiloihin.


title: James Franklin

text: Myöhemmin hänet valittiin Royal Societyn jäseneksi. Hänen veljensä oli tutkimusmatkailija John Franklin.


title: James Franklin

text: Franklin nimesi linnuista muun muassa aasiankiurun ("Alauda gulgula") ja brahmanpöllön ("Athene brama") alalajin "indica".


title: Kamariarkisto

text: Kamariarkisto on Ruotsissa oleva asiakirjojen säilytyspaikka, joka alkuaan toimi kamarikollegion alaosastona ja joka on ollut vuodesta 1922 lähtien Ruotsin valtionarkiston hoidossa. Kamariarkiston 14 000 hyllymetrin asiakirja-aineisto koostuu tilikirjoista ja muista asiakirjoista, jotka tulivat aluksi verokamariin, myöhemmin kamarikollegioon. Vanhimmat asiakirjat ovat 1500-luvun alkupuolelta. Kamariarkiston asiakirjat ovat keskeisiä lähteitä paikallis-, sosiaali- ja taloushistoriassa sekä sukututkimuksessa.


title: Kamariarkisto

text: Haminan rauhassa sovittiin, että Ruotsi luovuttaa kamariarkiston Suomea koskevat tilikirjat Venäjän keisarille. Tilikirjat ovat nykyisin Suomen Kansallisarkistossa. Niin sanottu vanha voudintilien sarja kattaa vuodet 1539–1633 ja uusi eli läänintilien sarja vuodet 1634–1808. Ruotsiin jääneet Suomea koskevat asiakirjat ovat mikrokuvattuina Kansallisarkistossa.


title: Märäjälahti

text: Märäjälahti on kylä Lieksassa. Se sijaitsee noin 10 kilometrin päässä Lieksan keskustasta ja noin 90 kilometrin päässä Joensuusta Pielisen rannalla. Kylässä on kesähotelli Märäjälahti.


title: Akuutti myelooinen leukemia

text: Akuutti myelooinen leukemia (AML) on hematologinen syöpämuoto, jota tavataan erityisesti vanhemmalla väestöllä; suurin osa diagnooseista tehdään 60-70-vuotiaille henkilöille. AML:lle tunnusomaista on CD33-pinta-antigeeniä kantavien myeloidisten kantasolujen hallitsematon jakautuminen ja puutteellinen erilaistuminen.


title: Akuutti myelooinen leukemia

text:
AML:n ensisijainen hoito tapahtuu sytostaatti- eli solunsalpaajalääkityksen avulla. Useimmiten hoidossa yhdistellään eri vaikutusmekanismeilla toimivia sytostaatteja, ja AML:n ensimmäisenä syöpänään sairastavilla hoitotulokset ovat varsin hyviä, sillä remissio (paraneminen, oireiden katoaminen ja veriarvojen normalisoituminen) saavutetaan n. 85 %:lla potilaista.
Osalla potilaista AML kuitenkin uusiutuu, eli myeloidisten prekursorisolujen hallitsematon jakautuminen ja sen aiheuttamat oireet alkavat myöhemmässä elämänvaiheessa uudelleen. Tällaisen ns. relapsoituneen AML:n hoitotulokset ovat olennaisesti heikompia kuin ensimmäisen vaiheen AML:n, ja etenkin vanhusväestössä remissio saavutetaan vain 20-40 %:lla sytostaattihoidetuista. Nuoremmilla henkilöillä relapsoituneen AML:n hoitotulokset ovat parempia mutta jäävät joka tapauksessa heikommiksi kuin ensimmäisellä hoitokerralla. Relapsoituneen AML:n hoidossa voidaan käyttää sytostaattien ohella biologisiin lääkkeisiin lukeutuvaa gemtutsumabi otsogamisiinia (kauppanimi Myelotarg), joka muodostuu CD33-pintaproteiiniin kohdennetusta vasta-aineesta ja siihen liitetystä kalikeamisiini-toksiinista. Kalikeamisiini olisi yksinään annosteltuna liian myrkyllinen elimistön muille soluille, mutta sen kiinnittäminen vasta-aineeseen kohdentaa vaikutuksen vain AML-soluille tunnusomaiseen CD33-proteiiniin, mikä vähentää olennaisesti hoidon haittavaikutuksia.


title: Kelvä

text: Kelvä on Lieksan eteläisin kylä. Matkaa Lieksan keskustaan on 36 kilometriä. Asukkaita on noin 100.


title: Kelvä

text:
Koulu toimi kylässä vielä 1980-luvun lopulla ja kauppa 1990-luvun lopulla. PikkuKilin kotieläin ja elämyspiha ja matkailutila Isäntärenki ovat kylän matkailullisia vetonauloja.
Kelvään kuuluvat pienemmät kylät Läpikäytävä ja Salonkylä.


title: Arvo Airamo

text: Arvo Heikki Airamo (8. heinäkuuta 1897 Helsinki – 4. marraskuuta 1955 Helsinki) oli suomalainen näytelmäkirjailija.


title: Naturalis

text: Naturalis on Lapuan kehittämä metsästysluoti. Naturalis-luoti on 99% kuparia. Sen erikoisuus on painetta säätelevä venttiili, joka kontrolloi luodin laajentumista. Luoti sienettyy osumassa välittömästi vähintään kaksinkertaiseksi. Naturalis toimii täydellisesti 500-1 000 m/s lähtönopeuksissa ja sen jäämäpaino on jopa 100%. Naturaliksen energiavaikutus on voimakas, haavat ovat puhtaita ja lihahävikki minimaalinen.


title: Sequitur-algoritmi

text:
Sequitur-algoritmi on rekursiivinen ja ahne algoritmi, joka päättelee sille annetun syötteen suhteellisen optimaalisesti pakkaavan kontekstivapaan kieliopin.
Algoritmin kompleksisuus on luokkaa formula_1, missä n on syötteenä annetun symbolijonon pituus.
Algoritmi käy sille annetun syötteen läpi aloittaen syötteen alusta ja lopettaen syötteen loppuun. Tästä seuraa, että:


title: Sequitur-algoritmi

text: Algoritmista on muutamia muunnelmia, jotka pystyvät takaisinkytkennän avulla päättelemään kontekstivapaita kielioppeja, joissa:


title: Mega (Lapua)

text: Mega on Lapuan kehittelemä pehmeäkärkinen osavaippaluoti, jonka kuparivaippa ja lyijy-ydin ovat mekaanisesti toisiinsa lukittuja. Luoti pysyy suunnassaan ja ehjänä peitteisessäkin maastossa ja sienettyy osumassa kaksinkertaiseksi, joka takaa erinomaisen shokkivaikutuksen. Se myös pysyy yhtenä kappaleena, joten jäämäpaino on jopa 97 %. Mega sopii hyvin suurriistan metsästykseen.


title: This Old Man

text: This Old Man on lastenlaulu, jonka alkuperä on tuntematon. Laulusta on tehty erilaisia versioita ja parodioita. Pete Seeger on levyttänyt sen, kuten myös Bob Dylan, jonka versio on vuonna 1991 julkaistulla Disneyn hyväntekeväisyysalbumilla "For Our Children". This Old Man esiintyy useaan otteeseen televisiosarjassa Columbo, jossa komisario Columbo usein viheltelee tai hyräilee laulua.


title: Erkki Poroila

text: Erkki Eugen Poroila (1. heinäkuuta 1921 Helsinki – 26. huhtikuuta 2012) oli suomalainen upseeri ja pitkän linjan vaikuttaja sekä kotimaisessa että kansainvälisessä jalkapalloilussa.


title: Erkki Poroila

text: Erkki Poroila toimi Suomen Palloliiton pääsihteerinä sekä projektien vetäjänä vuosina 1966–1983. Hän oli myös jäsenenä lukuisissa UEFA:n ja FIFA:n valiokunnissa 1968 ja 1989 välisenä aikana, ja hän on toiminut molempien liittojen tarkkailijatehtävissä. Poroila on ollut mukana useiden kansainvälisten jalkapalloturnausten järjestelyissä. Hän on osallistunut muun muassa vuoden 1982 alle 18-vuotiaiden EM-lopputurnauksen, vuoden 1985 alle 19-vuotiaiden MM-kisojen, vuoden 1984 Euroopan-mestaruuskilpailujen ja Soulin olympialaisten järjestelytehtäviin. Meksikon MM-kisoissa 1986 Poroila toimi lehdistöpäällikkönä Guadalajarassa. Poroila nimettiin pitkällisen jalkapalloilun parissa tehdyn työn ansiosta Suomalaisen jalkapalloilun Hall of Fameen.


title: Erkki Poroila

text: Poroila valmistui Kadettikoulusta ja on käynyt Sotakorkeakoulun. Ennen Palloliiton toimintaan siirtymistään hän toimi apulaissotilasasiamiehenä Lontoossa 1954–1955 ja sotilasasiamiehenä Varsovassa 1962–1965 sekä Etelä-Uudenmaan sotilaspiirin ja Pääesikunnan tiedotusosaston päällikkönä. Erotessaan vakinaisesta palveluksesta 1967 hän oli sotilasarvoltaan eversti.


title: Sarvikiuru

text: Sarvikiuru ("Eremophila bilopha") on tunturikiurun eteläinen vastinlaji.


title: Sarvikiuru

text: Linnun pituus on 13–14 cm, siipien kärkiväli 26–31 cm ja paino noin 38 g (vain 2 punnitusta). Sarvikiuru muistuttaa pienikokoista tunturikiurua, mutta naaman vaaleat osat valkoiset, kun ne tunturikiurulla ovat keltaiset. Yläpuolen väritys on ruosteenruskeampi kuin tunturikiurun. Sukupuolet ovat samanvärisiä.


title: Sarvikiuru

text: Sarvikiurun esiintymisalue ulottuu kapeahkona vyönä Pohjois-Afrikan Mauritaniasta Arabian niemimaan itäosaan. Laji on paikkalintu, joka voi syksyisin suorittaa lyhyitä vaelluksia. Lajin kanta on elinvoimainen. Sitä ei ole tavattu Suomessa.


title: Sarvikiuru

text: Sarvikiuru elää matalammalla kuin vuoristossa viihtyvä tunturikiuru. Se suosii savikka- ja pujokasvustojen peittämiä kuivia ja kivikkoisia avomaita. Pesimäajan ulkopuolella laji liikkuu pienissä parvissa, joissa enimmillään voi olla noin sata yksilöä.


title: Sarvikiuru

text: Pesintä tunnetaan puutteellisesti. Pesä on maassa kasvillisuuden suojassa. Munia on 2–4, tavallisesti 3.


title: Sarvikiuru

text: Sarvikiurut syövät pääasiassa siemeniä, mutta myös hyönteisiä, etenkin kovakuoriaisia ja heinäsirkkoja. Ne etsivät ravintoa muun muassa kääntelemällä itseään monta kertaa painavampia kiviä.


title: Yöliitohaukka

text: Yöliitohaukka ("Elanus scriptus") on australialainen haukkalaji, jonka kannan kooksi arvioidaan 1 000–10 000 yksilöä. Se on uhanalaisuudeltaan silmälläpidettävä laji. Se munii kerralla yleensä 2–7 munaa ja niiden hautominen kestää noin kuukauden ajan.


title: Ode to J. Smith

text: Ode to J. Smith on skotlantilaisen vaihtoehtorock-yhtye Travisin kuudes studioalbumi. Se julkaistiin 29. syyskuuta 2008 Britanniassa ja Yhdysvalloissa 4. marraskuuta 2008. Albumin ensimmäinen single "Something Anything" julkaistiin 15. syyskuuta 2008.


title: Ode to J. Smith

text: Albumi nousi Iso-Britanniassa virallisen albumilistan sijalle 20. Yhdysvalloissa se ylsi Billboard 200 -listan sijalle 122.


title: Witmer Stone

text: Witmer Stone (22. syyskuuta 1866 Philadelphia – 23. toukokuuta 1939) oli yhdysvaltalainen lintu-, kasvi- ja nisäkästieteilijä.


title: Witmer Stone

text: Witmer Stonen vanhemmat olivat Anne Eveline Witmer ja Frederick Dawson Stone. Hän valmistui Germantown Academysta vuonna 1883, minkä jälkeen hän opiskeli Pennsylvanian yliopistossa. Vuonna 1888 Stone liittyi Philadelphian luonnontieteelliseen akatemiaan ja sai opintonsa päätökseen vuonna 1891. Pennsylvanian yliopisto myönsi hänelle kunniatohtorin arvon vuonna 1913 ja palkitsi hänet Alumni Award of Merit -maininnalla vuonna 1937. Stone osallistui akatemian rahoittamiin tutkimusretkiin Bermudalle vuonna 1888 ja Meksikoon vuonna 1890.


title: Witmer Stone

text: Stone oli American Ornithologists’ Unionin (AOU) puheenjohtaja vuosina 1920–1923 ja yhdistyksen lehden "The Aukin" toimittaja 1912–1936. Stone työskenteli yli 50 vuotta Philadelphian luonnontieteellisen akatemian lintutieteellisellä osastolla, toimien myös laitoksen johtajana. Akatemian lintukokoelma viisinkertaistui 26 000 näytteestä 143 000:een Stonen virkauran aikana. Stone oli perustamassa Delaware Valley Ornithological Clubia (DVOC) vuonna 1890 ja toimi kerhossa aktiivisesti koko loppuelämänsä ajan. Hän toimi puheenjohtajana myös American Society of Mammalogists -seurassa.


title: Witmer Stone

text: Vuonna 1911 Stone julkaisi New Jerseyn kasvistoa käsittelevän uraauurtavan teoksensa "The Plants of Southern New Jersey". Hän vietti useita kesiä New Jerseyn kuuluisalla lintujen havaintopaikalla Cape Mayssa ja laati Cape Mayn linnuista kaksiosaisen, vaimolleen omistamansa teoksen "Bird Studies at Old Cape May" (1937). Stone julkaisi satoja tieteellisiä kirjoituksia, etupäässä "The Aukissa".


title: Witmer Stone

text: Stone avioitui Lillie Mae Laffertyn kanssa 1. elokuuta 1904. Heille ei syntynyt lapsia.


title: Witmer Stone

text: Stone nimesi linnuista muun muassa kolumbianruohokolibrin ("Lepidopyga lilliae") vaimonsa kunniaksi.


title: Oikeistopopulismi

text: Oikeistopopulismi on poliittinen suuntaus, joka yhdistää nationalismia ja populistista retoriikkaa. Ulkomaalais- ja maahanmuuttokysymys on ollut keskeinen tekijä nykyisen oikeistopopulismin nousussa.


title: Oikeistopopulismi

text: Oikeistopopulismia edustavat muun muassa Donald Trump, Hollannin vapauspuolue, Itävallan vapauspuolue ja perussuomalaiset.


title: Cutting Edge

text: Cutting Edge on Lapuan patentoima luoti, jonka vaipan terävä reunus leikkaa maalitauluun siistin reiän. Cutting Edge -luoti on tarkoitettu harjoittelu- ja kilpa-ammuntaan. Luotia valmistetaan reikäpää- ja kokovaippaluotina.


title: Emilio Joaquim da Silva Maia

text: Emilio Joaquim da Silva Maia (1808–1859) oli brasilialainen fyysikko ja luonnontieteilijä.


title: Emilio Joaquim da Silva Maia

text: Da Silva Maia nimesi linnuista ainakin viherkultakolibrin ("Polytmus theresiae").


title: Uusoikeisto

text: Uusoikeisto tarkoittaa 1900-luvun puolivälin jälkeen nousseita konservatiivisia puolueita, jotka vastustavat perinteistä oikeistoa. He hyökkäsivät 1970-1980-luvuilla Itä-Euroopassa vallinnutta sosialismia ja länsieurooppalaista sosiaalidemokratiaa vastaan. Uusoikeistossa yhdistetään libertarismin ja traditionaalisen konservatismin tavoitteet hyvinvointivaltion hajottamisesta. Esimerkiksi Australian uusoikeisto on taloudellisesti liberaali, mutta sosiaalisesti konservatiivi.


title: Twila Paris

text: Twila Inez Paris Wright (s. 28. joulukuuta 1958 Fort Worth, Teksas) on yhdysvaltalainen laulaja-lauluntekijä ja pianisti. Hän on paitsi levyttänyt useita gospelhittejä, myös julkaissut kirjoja.


title: Twila Paris

text: Paris syntyi uskonnolliseen perheeseen Teksasissa, mutta varttui Arkansasissa. Hän on ollut kosketuksessa musiikkiin pienestä lapsesta pitäen. Ensimmäinen albumi, "Knowin' Your Around", ilmestyi vuonna 1981. Kymmenet hitit ovat nousseet gospellistojen kärkeen. Palkintoja laulaja on saanut useita, niiden joukossa GMA:n Dove-palkintoja.


title: Twila Paris

text: Paris suuntaa musiikkinsa kaikille kristityille kirkkokuntaan katsomatta. Hän on miehensä Jack Wrightin kanssa työskennellyt mm. Youth With a Missionin ja World Visionin parissa. Hän asuu Arkansasin Fayettevillessä.


title: Viherkultakolibri

text: Viherkultakolibri ("Polytmus theresiae") on eteläamerikkalainen kolibri.


title: Viherkultakolibri

text: Viherkultakolibrin höyhenpuku on pääosin vihreä. Nokka on pitkä, hieman alaspäin käyrä ja punertava.


title: Viherkultakolibri

text: Viherkultakolibrin laaja esiintymisalue, noin 1,9 miljoonaa neliökilometriä, on Etelä-Amerikan pohjoisosassa. Laji kanta on elinvoimainen.


title: Viherkultakolibri

text: Viherkultakolibrit elävät trooppisissa metsissä ja tulvaniityillä.


title: Viherkultakolibri

text: Kukkien mesi.


title: Juan Lembeye

text: Juan Lembeye (1816 Ferrol, Galicia – 1889 Culleredo, Galicia) oli espanjalainen luonnontieteilijä.


title: Juan Lembeye

text: Lembeyen vanhemmat olivat tulleet Ranskasta. Hän asui Kuubassa 1830-luvulta alkaen ja palasi Culleredoon 1863. Kuubassa hän kiinnostui linnuista. Hän julkaisi teoksen "Aves de la Isla de Cuba" vuonna 1850. Teoksessa olleet 38 piirrosta oli kopioitu John James Audubonin teoksesta. Tässä teoksessa hän ensi kertaa esitteli ja nimesi kimalaiskolibrin "(Mellisuga helenae"), maailman pienimmän linnun.


title: Juan Lembeye

text: Lembey nimesi myös kuubanrastulin ("Myadestes elisabeth") ja kuubankerttulin ("Teretistris fernandinae"). Hänen kunniakseen on nimetty kuubansääskikerttu ("Polioptila lembeyei").


title: Tulppaanimania

text: Tulppaanimania oli Alankomaissa vuosina 1634–1637 tapahtunut sijoituskupla, jossa vastikään markkinoille tulleiden tulppaanisipuleiden hinnat kohosivat ennätyslukemiin ja lopulta romahtivat. Korkeimmillaan tulppaanien hinnat olivat vuonna 1637. Tulppaanimaniaa pidetään yhtenä ensimmäisistä taloudellisista hintakuplista.


title: Tulppaanimania

text: Uudet kukat olivat aluksi statussymboleita. Manian suurin aiheuttaja oli kuitenkin virus, joka aiheutti kukissa erilaisia värimuunnoksia. Eri muotivärien oikea arvaaminen kiinnosti sijoittajia. Virus levisi vain kukkasipulien kautta siementen sijasta, joten todellisilla sipuleilla voitiin käydä kauppaa vain kesäkuusta syyskuuhun. Muuna aikana ostettiin ja myytiin useiden eri kaupunkien pörsseissä ostosopimuksia eli käytännössä futuureita.


title: Tulppaanimania

text: Kauppaa luonnehdittiin "maniaksi", koska lähes kaikki yhteiskuntaryhmät varallisuudesta riippumatta osallistuivat kauppaan.


title: Rosario + Vampire

text: Rosario + Vampire () on japanilainen mangasarja, jota julkaistiin alun perin Monthly Shōnen Jumpissa vuosina 2004-2007. Lisäksi yksi sen erikoiskappaleista julkaistiin Weekly Shōnen Jumpissa syyskuussa 2007. Saman vuoden marraskuussa manga jatkui Jump Squaressa, missä sitä julkaistaan yhä.


title: Rosario + Vampire

text: Sarjan animeversio kantaa myös samaa nimeä ja sen ensimmäistä tuotantokautta esitettiin Japanissa vuoden 2008 tammikuusta maaliskuuhun. Sarjan toinen tuotantokausi sai puolestaan nimekseen "Rosario + Vampire Capu2" ja sen ensimmäinen jakso esitettiin 2. lokakuuta 2008 ja viimeinen jakso taas esitettiin 24. joulukuuta 2008.


title: Rosario + Vampire

text: Aono Tsukune on keskinkertainen oppilas, joka ei pääse yksityiskouluun arvosanojensa takia. Ainoa koulu mihin hänet lopulta hyväksytään ilmeneekin salaiseksi yliluonnollisten olioiden (yōkai) oppilaitokseksi, joka on piilossa ihmisiltä. Ensimmäinen Tsukunen tapaama oppilas on Akashiya Moka, jonka kanssa hän ystävystyy, sillä Moka on vampyyri ja pitää Tsukunen veren mausta. Tsukune saakin pian tietää, että hänet oli hyväksytty kouluun vahingossa ja on tiettävästi sen ainoa ihmisoppilas. Hänelle myös valkenee etteivät useimmat hirviöt ole kovinkaan ystävämielisiä ihmisiä kohtaan, joten hän päättää salata todellisen luontonsa muilta.


title: Rosario + Vampire

text:
Huolimatta Mokan vampyyrin olemuksesta, hän on ystävällinen tyttö ja Tsukune pian ihastuu häneen. Tsukune päättää pysyä koulussa ollakseen ihastuksensa lähellä, vaikka joutuukin kohtaamaan useita vaaroja. Hän myös oppii pian, että kun hän poistaa Mokan kaulalla olevan ristin, tämä muuttuu supervampyyriksi, yhdeksi koulun vahvimmista olennoista. Tällöin myös Mokan persoonallisuus muuttuu täysin ja hänestä tulee kylmä ja armoton. Moka ei kuitenkaan voi itse poistaa tätä ristiä vaan Tsukune on ainoa henkilö joka voi tehdä niin ja hänkin ainoastaan hätätilanteessa. Ajan myötä Tsukune ja Moka saavat useita uusia ystäviä ja vihollisia eläessään akatemiassa.Alkumusiikki:
Nana Mizuki – ""COSMIC LOVE"" (jaksot 2-12)


title: Rosario + Vampire

text:
Loppumusiikki:
Nana Mizuki – ""COSMIC LOVE"" (jaksot 1 ja 13)
Nana Mizuki – ""Dancing in the Velvet Moon"" (jaksot 2-12)


title: Rosario + Vampire

text:
Hahmokohtaiset kappaleet:
Nana Mizuki – ""Akai Jounetsu (Red Passion)""
Nana Mizuki – ""Akai SWEET PEA (Red Sweet Pea)""
Misato Fukuen – ""Nagisa no Deka MELON (Big Melons on the Beach)""
Misato Fukuen – ""Toki ni Ai wa" (Time Will be as Love)""
Kimiko Koyama – ""MAGICAL ROMANCE""
Kimiko Koyama – ""DELICATE ni Suki Shite""


title: Rosario + Vampire

text:
Alkumusiikki:
Nana Mizuki – "DISCOTHEQUE"


title: Rosario + Vampire

text:
Loppumusiikki:
Nana Mizuki – "Trinity Cross"


title: Molukkienkakadu

text: Molukkienkakadu ("Cacatua moluccensis") on Indonesiassa elävä kakadulaji.


title: Molukkienkakadu

text: Molukkienkakadu kasvaa 46-52 senttimetriä pitkäksi ja se painaa 775–935 g. Sen höyhenpuku on vaalean lohenpunainen, tummemman punertavia kohtia on töyhdössä sekä siipien ja pyrstön alapeitinhöyhenissä. Silmää ympäröivä paljas alue on sinertävän valkoinen. Nokka on harmaanmusta, iiris tummanruskea ja koivet harmaat.


title: Molukkienkakadu

text: Molukkienkakadu elää Seramin, Saparuan ja Harukun saarilla Indonesian itäosassa. Laji on siirretty Amboinaan ja myös muualle Molukkien eteläisille saarille. Sen kannan nykyiseksi kooksi arvioidaan 62 400 yksilöä. Niitä elää 18 300 neliökilometrin alueella. 1980- ja 1990-lukujen paikkeilla niiden määräksi raportoitiin Indonesiassa noin 75 000 yksilöä. Nykyään niiden määrä on vähentynyt yli kymmenellätuhannella yksilöllä. Laji on häkkilintuna melko harvinainen.


title: Molukkienkakadu

text: Molukkienkakadut asuvat alavien maiden metsissä kilometrin korkeudelle saakka.


title: Molukkienkakadu

text: Pesä on korkealla puunkolossa. Pesintä tunnetaan vankeudessa eläneiden lintujen osalta. Munia on tavallisesti kaksi. Muna on kooltaan 50 mm x 33,4 mm. Haudonta-aika on noin neljä viikkoa.


title: Molukkienkakadu

text: Molukkienkakadut syövät siemeniä, pähkinöitä, hedelmiä ja marjoja sekä mahdollisesti hyönteisiä ja niiden toukkia. Paikoin niitä pidetään kookospalmuviljelmien tuholaisina.


title: Jussi Hänninen

text: Juho (Jussi) Alfred Hänninen (7. toukokuuta 1896 Leppävirta – 25. joulukuuta 1980 Helsinki) oli suomalainen jääkärimajuri. Hänen vanhempansa olivat asioitsija Jeremias Hänninen ja Anna Lovisa Kansanen. Hänet vihittiin avioliittoon vuonna 1930 Taimi Maria Kaivolan kanssa.


title: Jussi Hänninen

text: Hänninen kävi kansakoulun ja suoritti yksityisesti viidennen luokan Joensuun lyseossa vuonna 1926. Suojeluskuntain päällystökoulun kurssin Hämeenlinnassa hän suoritti vuosina 1919–1920 ja reserviupseeritutkinnon Kadettikoulussa vuonna 1920 sekä komppanianpäällikkökurssin Suojeluskuntain päällystökoulussa vuonna 1932. Hän kävi myös luutnanttikurssin vuonna 1938.


title: Jussi Hänninen

text: Hänninen työskenteli liikeapulaisena ennen liittymistään vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 1. heinäkuuta 1916, josta hänet siirrettiin 5. lokakuuta 1916 pataljoonan 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Jussi Hänninen

text: Hänninen saapui Vaasaan jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi ensin 5. jääkäripataljoonaan, josta hänet siirrettiin 24. maaliskuuta 1918 alkaen 3. Jääkärirykmentin 10. jääkäripataljoonan 3. komppaniaan ja otti osaa sisällissodan taisteluihin Tampereella ja Viipurissa.


title: Jussi Hänninen

text: Hänninen palveli sisällissodan jälkeen koulutusaliupseerina 3. Jääkärirykmentin (tunnettiin myöhemmin nimellä Savon jääkärirykmentti n:o 3) 9. komppaniassa. Vakinaisesta palveluksesta hän erosi 16. helmikuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi 1. maaliskuuta 1919 alkaen Leppävirran suojeluskuntaan, josta hänet siirrettiin 21. kesäkuuta 1920 paikallispäälliköksi Marttilan suojeluskuntaan ja edelleen 1. lokakuuta 1920 alkaen Joensuun kaupungin suojeluskunnan paikallispäälliköksi. Suojeluskunnasta hän erosi ja siirtyi rajavartiolaitoksen palvelukseen 1. lokakuuta 1921 ja hänet sijoitettiin Joensuun rajavartiostoon ja määrättiin nuoremmaksi upseeriksi, ja edelleen 1. huhtikuuta 1922 alkaen 1. komppanian päälliköksi ja 1. lokakuuta 1924 alkaen talouspäälliköksi sekä 1. helmikuuta 1930 alkaen Joensuun rajavartioston adjutantiksi. Joensuun rajavartiostosta hänet komennettiin Lapin rajavartioston talouspäällikön tehtäviin 6. heinäkuuta 1930 ja hän oli komennuksella 25. syyskuuta 1930 saakka. Joensuusta hänet siirrettiin Lapin rajavartiostoon 28. helmikuuta 1931 ja hänet sijoitettiin aluksi nuoremmaksi upseeriksi 3:een komppaniaan ja myöhemmin 26. elokuuta 1931 alkaen samaan tehtävään 4. komppaniaan, kunnes erosi rajavartiostosta ja liittyi uudelleen Suojeluskuntajärjestön palvelukseen 31. joulukuuta 1931 ja hänet sijoitettiin Pohjolan suojeluskuntapiirin 15. alueen päälliköksi.


title: Jussi Hänninen

text: Hänninen osallistui talvisotaan Ylimääräisten harjoitusten aikana Petsamon Komppanian päällikkönä Osasto B:ssä Rovaniemen harjoituskeskuksen komentajana (tunnettiin myöhemmin nimillä Erillis-pataljoona 19 ja Erillis-pataljoona 26). Hän osallistui talvisodan taisteluihin Joutsijärvellä, Päävaara–Valtonen-akselilla ja Märkäjärvellä. Välirauhan aikana hän toimi aluksi samassa tehtävässä, mutta siirrettiin aluksi 12. Prikaatin 2. pataljoonan ja myöhemmin 3. pataljoonan komentajaksi ollen samalla aluepäällikkönä Pohjolan suojeluskuntapiirissä ja Pohjois-Savon suojeluskuntapiirin 16. alueella. Jatkosodan puhjettua hänet komennettiin Jalkaväkirykmentti 30:n 2. pataljoonan komentajaksi ja osallistui taisteluihin Jänisjärvellä Sortavalassa, Itä-Karjalassa, Vahoijärvellä, Uutjärvellä, Pyhäjärvellä, Latvan asemalla, Uudessaselässä ja Syvärillä, Karjalankannaksella Leitimojärvellä ja Juustilassa. Sotien jälkeen hän toimi järjestelytehtävissä Kuopion sotilaspiirin esikunnassa, kunnes erosi vakinaisesta palveluksesta vuonna 1945 ja siirtyi hoitamaan pientilaansa Leppäviralle. Talon pidon ohella hän työskenteli Leppävirran KOP:n johtajana vuosina 1949–1956.


title: Jussi Hänninen

text: Hänninen toimi Joensuun rajavartioston kunnianeuvoston jäsenenä vuosina 1926–1928.


title: Goldschmidt

text: Goldschmidt on muun muassa seuraavien henkilöiden sukunimi:


title: GISTDA

text: Paikkatiedon ja avaruuteknologian kehityskeskus () eli GISTDA on Thaimaan tiede- ja teknologiaministeriön alainen avaruusjärjestö. Se kehittää Thaimaan avaruusteknologiaa ja avaruustoimintaa.


title: GISTDA

text: Sen rahoitus tulee Thaimaan Tiede- ja teknologiaministeriöltä, jota johtaa vuonna 2008 Wutthipong Chaisaeng, Executive Chairman Vichit Satharanond. Organisaatiota johtaa Thongchai Charuppat. Sen pääkonttori on Bangkokissa.


title: GISTDA

text: GISTDA on rahoittanut ja omistaa THEOS-kaukokartoitussatelliitin, joka laukaistiin 1. lokakuuta 2008.


title: Mike Bell

text: Michael Patrick Bell on yhdysvaltalainen käsikirjoittaja ja animaattori, sekä satunnainen tuottaja, animaatio-ohjaaja ja ääninäyttelijä, joka palkittiin Anniella Paavo Pesusienen jaksosta "Fear of a Krabby Patty". Hän sai myös Emmy-ehdokkuuden samasta jaksosta. Paavo Pesusienen lisäksi Bell on työskennellyt elokuvan Tiikerin oma elokuva parissa, sekä animaatiosarjoissa My Life as a Teenage Robot, Tehotytöt, Foster's Home for Imaginary Friends ja Chowder. Äänirooleja hän on tehnyt muun muassa Paavo Pesusieneen, Tehotyttöihin ja Samurai Jackiin.


title: Le Veurdre

text: Le Veurdre on kunta Allierin departementissa Ranskassa. Vuonna 2013 siellä oli arviolta 476 asukasta. Kunnan pinta-ala on 21,16 neliökilometriä.


title: Keskiajan tiede

text: Keskiajan tieteellä tarkoitetaan Euroopassa ja Lähi-idän alueella noin vuosien 500–1500 aikana harjoitettua tiedettä. Keskiaika on historiankirjoituksessa pitkään nähty lasku- ja suvantovaiheena eurooppalaisen tieteen historiassa. Nykytutkimus on kuitenkin paljastanut, ettei tilanne ollut aivan niin lohduton Euroopan osalta kuin on luultu. Islaminuskoisessa Lähi-idässä eri tieteenalojen tutkimiseen kuitenkin panostettiin selvästi Eurooppaa enemmän. Luonnontieteiden osalta taso Lähi-idässä ja Persian alueilla oli Eurooppaan verrattuna hyvin korkealla. Islaminuskoisten alueiden osalta keskiajan tieteen yhteydessä puhutaan islamilaisesta renessanssista.


title: Keskiajan tiede

text: Karolingisen renessanssin aikana Euroopan tieteet ja taiteet osittain elpyivät Länsi-Rooman hajoamisen aiheuttamasta taantumasta. 1000-luvulta lähtien kulttuuria ja myös tieteitä rikastuttivat yhteydet islamilaiseen maailmaan. Sydänkeskiajalla läntiseen Eurooppaan syntyi yliopistolaitos. Vanhoja antiikin auktoreiden laatimia tekstejä alettiin kääntää kreikasta tai arabiasta latinaksi, koska kreikan kieltä ei läntisessä Euroopassa yleisesti osattu. Keskiaika oli myös skolastisen filosofian kulta-aikaa, mikä tarkoittaa sitä, että oppineet uskoivat kaiken totuuden löytyvän antiikin lähteistä. Skolastikkojen tehtävänä oli myös sovittaa uskonnon ja järjen väliset ristiriitaisuudet.


title: Keskiajan tiede

text: Aristoteles nousi merkittävimmäksi auktoriteetiksi tieteen harjoittamisessa sydänkeskiajalta lähtien. Hänen oppejaan sovellettiin ja muokattiin niin teologian, filosofian, tähtitieteen kuin fysiikan saroilla. Aristoteleella oli johtavan auktoriteetin asema aina uuden ajan tieteelliseen vallankumoukseen saakka, joskin myös muiden antiikin ajattelijoiden suosio kasvoi.


title: Keskiajan tiede

text: Antiikin esisokraatikot olivat ensimmäisiä länsimaalaisia, jotka alkoivat pohtia ympäröivän maailman rakennetta ja olemassaoloa vetoamatta mihinkään jumalaiseen alkuperään. Atomin ja alkuaineen käsitteet syntyivät tuona aikana. Sokrateen jälkeen merkittävimmät kaikkeuden olemusta pohtineet filosofit olivat Platon ja tämän oppilas Aristoteles. Heidän ajatuksensa olivat sittemmin keskeisessä asemassa koko keskiajan, niin luonnonfilosofiassa – eli luonnontieteissä – kuin muutoinkin filosofiassa.


title: Keskiajan tiede

text: Ennen ajanlaskun alkua kehittynyt kreikkalainen sivistys jatkui Rooman tasavallassa. Huolimatta roomalaisten arvostuksesta kreikkalaista kulttuuria kohtaan Roomassa ei kunnioitettu tieteitä ja taiteita samalla tavalla. Rooma omaksui kreikkalaisen tieteen saavutukset, mutta tieteiltä vaadittiin ennen kaikkea käytännöllisyyttä. Edes oppineilla ei aina riittänyt tarvittavia taitoja ymmärtää kreikkalaisten saavutuksia. Samalla kiinnostus kreikkalaisen ajattelun nyansseihin hävisi. Aikojen saatossa roomalaiset alkoivat laatia populaareja eli kansantajuisia versioita kreikkalaisista teksteistä. Tämä sopii varsin hyvin roomalaiseen maailmaan, jossa kirjalliset taidot ja historia olivat korkealle arvostettuja. Tiedettä saattoi opiskella tietosanakirjateoksista ja sanakirjoista tai jopa puhtaasi kaunokirjallisista teoksista. Roomalaisen ajan tieteilijöistä nimekkäimmät ovat tähtitieteilijä Ptolemaios ja lääketieteilijä Galenos.


title: Keskiajan tiede

text: Hieman ajanlaskun alun jälkeen syntyneellä, juutalaisuudesta omaksi uskonnoksi erottuneella kristinuskolla oli keskeinen asema tieteiden kehityksen kannalta, etenkin kun siitä tuli valtionuskonto. Tieteitä pidettiin pakanallisina oppeina, minkä vuoksi korkea-arvoiset kristityt Rooman hallitsijoiden ohella vaativat Aleksandrian kirjaston ja siellä sijaitsevien tekstien hävittämistä. Aleksandriasta kansainvälisen kulttuurikeskuksen olivat luoneet eritoten Ptolemaiosten hallitsijasuvun jäsenet. Ptolemaios I oli luvannut kaikille hänen perustamansa Museionin tutkijoille hyvän palkan, asunnon, ruoan ja verovapauden. Tarjous kiinnosti Rooman valtakunnan tieteilijöitä. Säilyneiden lähteiden perusteella Serapeionin temppelin kirjaston (Aleksandrian kirjaston sivukirjasto) hävittämisestä vuonna 391 vastuussa oli Aleksandrian patriarkka Theofilos, joka oli saanut luvan tehtävään keisari Teodosiukselta. Teodosius oli päättänyt kitkeä kaiken pakanallisen toiminnan valtakunnastaan. Pääkirjaston puolestaan hävitti vuonna 415 Theofiloksen veljenpoika patriarkka Kyrillos.


title: Keskiajan tiede

text: Rooman valtakunnan suhtautuminen uskoon ja järkeilyyn määritteli uudella tavalla luonnontieteiden aseman yhteiskunnassa. Valtakunnan suhtautumisesta taas vastasivat pitkälti kirkkoisinä tunnettujen teologien näkemykset, jotka saattoivat vaihdella eri aikoina hyvinkin paljon. Esimerkiksi Tertullianus suhtautui hyvin vastahakoisesti antiikin perintöön: ”Mitä tekemistä Ateenalla oikeastaan on Jerusalemin kanssa? … Kristuksen jälkeen meillä ei ole tarvetta spekuloimiseen eikä evankeliumin jälkeen tarvetta tutkimiseen.” Gregorios Nazianzilaisen näkemyksen mukaan taas tutkimalla ”taivaita ja maata, ilmaa ja kaikkea muuta” ihminen kykenisi arvostamaan Jumalan luoman maailman kauneutta. Kirkkoisien yhteisen näkemyksen voisi tiivistää siten, että filosofia ja tiede sopivat palvelemaan teologiaa. Tämä näkemys säilyi pitkään aina sydän- ja myöhäiskeskiajalle saakka.


title: Keskiajan tiede

text: Jos keskiajan tieteen alkamisajankohdalle halutaan antaa tarkka alkamisajankohta, niin yleensä puhutaan vuodesta 529, jolloin Itä-Rooman keisari Justinianus I sulki kaikki Ateenan filosofikoulut. Kouluihin kuuluivat Platonin Akatemia ja Aristoteleen perustama Lykeion, vaikkakin Lykeionin toiminta on saattanut loppua jo tätä ennen.


title: Keskiajan tiede

text: Länsi-Rooman hajoamisella oli voimakas vaikutus länsimaisen sivistyksen kehitykseen. Varhaiskeskiajalla väestö muutti maaseudulle pois kaupungeista Rooman aikaisen infrastruktuurin hajottua. Esimerkiksi Rooman kaupungissa asui vielä vuonna 120 jaa. yhdestä kahteen miljoonaa ihmistä, mutta jo vuonna 650 kaupungin kaikki 20 000 ihmistä olisivat mahtuneet kerralla Colosseumiin seuraamaan näytöksiä, ellei sitä olisi jo ehditty muuttaa hautausmaaksi. Rahan käyttö maksuvälineenä harvinaistui ja maksut suoritettiin enenevissä määrin käyttötuotteiden vaihdolla. Ilmaston viilennyttyä maataloustuotteiden saatavuus pieneni ja ruoantuotannosta tuli paikallisempaa. Kaupunkimaisen elämänmuodon taantuminen, tuotantojärjestelmän yksinkertaistuminen ja tautien sekä sotien leviäminen olivat takaisku niin taiteille kuin tieteillekin. Luku- ja kirjoitustaito harvinaistui. Kreikan taito hävisi lähes täysin Länsi-Euroopasta. Tieteiden taantumus ei pätenyt samalla tavalla lääketieteeseen kuin muihin tieteisiin. Tätä selittää se, että kristityt kokivat velvollisuudeksi hoitaa sairaita.


title: Keskiajan tiede

text: Vaikka tieteen laskusuhdanteesta varhaiskeskiajalla on syytetty kristinuskoa, niin kristinuskolla oli myös rooli tiedon säilyttäjänä. Oppineisuus keskittyi 500-luvulta lähtien paljolti luostareihin. Luostareiden opetussuunnitelmat perustuivat hyvin pitkälle Raamatun tutkimiseen. Tämän valossa ei ole lainkaan yllättävää, että ajan oppineet olivat pääasiallisesti pappeja tai muita kirkonmiehiä. Heidän mielenkiintonsa ei kohdistunut juurikaan luontoon, vaan ilmapiiri pikemminkin ohjasi heidät uskonnollisten aiheiden pariin. Luonnontieteiden tutkimuskin kumpusi lähinnä käytännöllisistä syistä: tarve auttaa sairasta ohjasi lääketieteen pariin, ja matematiikan ja tähtitieteen tutkimusta motivoi pääasiassa pääsiäisen ajankohdan määrittäminen. Omaa tutkimusta ei aloitettu, vaan tieto haettiin antiikin lähteistä. Luostareissa olikin hyvin paljon esimerkiksi lääketieteellisiä ja tähtitieteellisiä kirjoituksia.


title: Keskiajan tiede

text: Roomalainen Boëthius oli Länsi-Rooman luhistumisen aikaan syntynyt filosofi ja moniosaaja. Hänen roolinsa kulminoituu Aristoteleen logiikkaa käsittelevien teosten kääntämiseen latinaksi. Alun alkaen hänen suunnitelmissaan oli kääntää suuri osa Aristoteleen ja Platonin tuotannoista. Hän kirjoitti myös aritmeettisia ja geometrisia tekstejä. Hänen musiikin teoriaa käsittelevä teoksensa säilyi oppikirjakäytössä aina 1700-luvulle saakka. Yhdessä Cassiodoruksen kanssa hänen tuotoksensa muodostivat varhaiskeskiajan luostareiden opetussuunnitelman rungon. Boëthiuksen aritmeettiset, geometriset, musiikilliset ja tähtitieteelliset kirjoitukset säilyivät Cassiodoruksen kirjoitusten tapaan pitkään kirkkokoulujen oppimateriaaleina tai lähteinä alkeellisimmille kirjoituksille. Boëthius oli tukeutunut Eukleideen, Nikomakhoksen ja Ptolemaioksen kirjoituksiin.


title: Keskiajan tiede

text: Luostareiden opetus laajeni 600-luvulla Raamatun ja muiden kristillisten tekstien opiskelun lisäksi käsittämään maallisempien taiteellisten ja tieteellisten tekstien tutkimiseen. Tässä kunnostautuivat etenkin Irlannin ja Englannin luostarit, joissa latinan ohella opetettiin runsaasti kreikan kielioppia. Kelttiläiseksi renessanssiksi kutsutun aikakauden ansiosta Euroopan sivistyneimmät oppineet löytyivät Irlannista. Irlannin luostareissa valmistettujen käsikirjoitusten määrä oli suurempi kuin muussa läntisessä Euroopassa yhteensä. Monet ovat kristillisen ornamenttitaiteen mestariteoksia, kenties kuuluisimpana 800-luvulla laadittu Kellsin kirja.


title: Keskiajan tiede

text: Eurooppalaisen sivistyksen tilaa kohentamaan lähti karolingikeisari Kaarle Suuri 700- ja 800-lukujen taitteessa. Tämän karolingiseksi renessanssiksi kutsutun muutoksen myötä luotiin pohja länsimaiselle opetusjärjestelmälle. Aikuisiällään lukemaan oppinut Kaarle Suuri kutsui hoviinsa ajan nimekkäimmät ajattelijat luoden samalla hovistaan varhaiskeskiajan merkittävimmän kulttuurikeskuksen Länsi-Euroopassa. Hovissa asuivat muiden muassa mestari Einhard ja Theodulf Orléansilainen, joka tunnetaan "Vulgatan" standardisoijana. Tunnetuin oli kuitenkin englantilainen Alkuin, jonka meriitteihin lukeutuvat minuskelikirjaimiston keksiminen ja seitsemään vapaaseen taiteeseen nojautuva oppijärjestelmä. Järjestelmä jakautui kahtia: "trivium" tarjosi kirjallisuustieteen taitoja (kielioppi, retoriikka ja dialektiikka) ja "quadrivium" luonnontieteessä harjaantumista (aritmetiikka, geometria, tähtitiede ja musiikki). Samalla luostareiden ja tuomiokirkkojen yhteyteen perustettiin kouluja, jotka olivat eurooppalaisten yliopistojen edeltäjiä. Kaarle Suuri sääti lain, jonka mukaan jokaisessa tuomiokirkossa oli oltava papeiksi opiskeleville mahdollisuus harjaannuttaa taitojaan laskemisessa ja kirjoittamisessa. Antiikin lähteitä kopioitiin aktiivisemmin. Lisäksi hoviin perustettiin laaja kirjasto, jonka tarkoituksena oli kerätä suuret määrät tietoa niin pakanallisista lähteistä kuin kristinuskon lähteistä. Samoihin aikoihin eurooppalaiset saivat kosketusta sivistystasoltaan heitä edellä oleviin arabeihin.


title: Keskiajan tiede

text: Syynä Kaarle Suuren koulutusuudistukseen oli, että ammattitaitoisia oppineita ei enää löytynyt hovin tarpeisiin riittävästi. Latinan murteetkin olivat tuohon aikaan eriytymässä moniksi eri kieliksi, romaanisiksi kieliksi. Kaarle Suuri koki olevansa Rooman valtakunnan perinnön jatkaja aina "keisari"-arvonimeään myöten, joten hän halusi esiintyä roomalaisten arvojen palauttajana. Aikalaiset kuvasivatkin uudistuksia "renovaatioksi" eli palauttamiseksi. Myös Kaarle Suuren seuraajat Ludvig Hurskas ja Kaarle Kaljupää keräsivät hoviinsa oppineita. Muista varhaiskeskiajan hallitsijoista esimerkiksi anglosaksien kuningas Alfred Suuri jäi historiaan sivistyselämän suosijana.


title: Keskiajan tiede

text: Vielä vuoteen 1000 mennessä Länsi-Eurooppa ei kyennyt kirimään Bysantin tai islamilaisen maailman tieteellistä etumatkaa kiinni. Vuoden 1000 tienoilla Pariisissa eli 20 000 ja Roomassakin vain 35 000 henkeä, kun taas Bysantin pääkaupungin Konstantinopolin asukasluku oli jo 450 000. Tilanne alkoi kuitenkin muuttua melko pian. Vuosisatoja kestänyt kristillinen käännytystyö onnistui pitkällä aikavälillä hillitsemään barbaarien hyökkäykset. Länsi-Euroopan poliittinen organisaatio kehittyi. Väkiluku lähti näiden muutosten, uusien viljelytekniikoiden kehittymisen ja keskiajan lämpimän kauden johdosta nousuun.


title: Keskiajan tiede

text: Muslimit olivat jo 800- ja 900-luvuilla kääntäneet suuria määriä antiikinaikaisia ja bysanttilaisia tekstejä arabiaksi ja tehneet niistä omia kommentaarejaan. Kristillisen ja islamilaisen maailman vilkastunut kanssakäyminen johti siihen, että näitä arabiankielisiä tekstejä alettiin kääntää latinaksi. Ristiretket on usein nähty syynä lisääntyneeseen kulttuurien väliseen kanssakäymiseen, mutta on myös väitetty sotien pikemminkin hankaloittaneen sitä. Käännöstyö alkoi Pohjois-Espanjasta. Kristittyjen onnistuttua valloittamaan Toledon ja Sisilian saattoi todellinen käännöstyö alkaa. Oppineet ympäri Eurooppaa saapuivat paikalle auttamaan käännösten tekemisessä. Gerard Cremonalainen matkasi Italiasta Espanjaan tarkoituksenaan kääntää ainoastaan yksi teos, nimittäin Ptolemaioksen "Almagest", mutta lopulta hän käänsi yli 70 kirjoitusta. Sydänkeskiajalla monet antiikin filosofit ja tieteilijät tulivat uudelleen tunnetuiksi Euroopassa. Tästä suurin kiitos kuuluu Gerard Cremonalaisen kaltaisille aktiivisille kääntäjille.


title: Keskiajan tiede

text: Sydänkeskiajan kehityksen ansiosta Eurooppa kehittyi intellektuaalisesta takapajulasta aivan uudelle tasolle. Kehitys alkoi 1100-luvun renessanssiksi kutsutusta aikakaudesta, jolloin Euroopassa alettiin pohtia täysin uudenlaisia kysymyksiä ja oppineiden päähän virisi ajatus ihmisestä koko luomakunnan hallitsijana. Tärkeässä roolissa olivat samaan aikaan kehittyneet Euroopan ensimmäiset yliopistot. Yliopiston juuret juontuvat 1000-luvun taitteeseen, jolloin kaupungeissa eri ammattiryhmää edustavat järjestäytyivät killoiksi tai korporaatioiksi. Myös oppineet järjestäytyivät muiden tavoin, usein opettajan ympärille, ja heidän järjestäytymisensä tuloksena syntyi eurooppalainen yliopistolaitos. Latinan "universitas"-sanan (”kokonaisuus”) etymologia juontuukin tästä. Kaupunkien kasvulla oli erityisen suuri rooli yhdessä laki- ja virkamiesten tarpeen kanssa yliopistojen syntymisessä. Yliopistosta muodostui lopulta se laitos, joka tuottaisi Euroopan oppineet.


title: Keskiajan tiede

text: Yliopistolaitoksen syntymisen kanssa samanaikaisesti syntyi mielenkiinto Aristoteleen filosofiaa kohtaan, joskin konservatiivipiireissä Aristotelestä vastustettiin aluksi. Samalla heräsi uudenlainen tieteellinen ajattelu ja spekulointi luonnon rakenteesta. Uutta ajattelua edustivat esimerkiksi Adelard Bathilainen, joka kritisoi aikalaisiaan sokeasta auktoriteettiuskosta, ja William Conchesilainen, joka taas kritisoi aikalaisten tapaa syyttää luonnontutkimista harhaoppisuudeksi. Hildegard Bingeniläisen naisruumiin tutkimukset tuottivat ainutlaatuista tietoa muille keskiajan oppineille. Aristoteleen filosofia syrjäytti vähitellen platonisen filosofian ja siitä tuli yliopisto-opintojen runko. Hänen teoksensa tulivat käännetyiksi nopeasti. Tuomas Akvinolainen muokkasi aristotelismia paremmin yhteensopivammaksi kristillisten oppien kanssa. Tuomas Akvinolainen on hyvä esimerkki keskiaikaisesta skolastiikasta, jonka päämääränä oli yhteensovittaa antiikin lähteiden ja uskonnollisten kirjoitusten sanoma.


title: Keskiajan tiede

text: Tuomas Akvinolaisen aikaiset teologit ja filosofit kamppailivat kuitenkin kiivaasti keskenään toistensa kanssa. Kiistat tunnetaan Pariisin oppituomioina. Kirkkoa edustaneet teologit näkivät sekulaarisen filosofian ja luonnontieteet vääränä keinona tavoitella totuutta. Kiistely huipentui vuoteen 1277, jolloin Pariisin piispana ollut Étienne Tempier esitteli laatimansa 219 kohtaa käsittävän luettelon ”iljettävistä harhaopeista”, joita yliopistoissa opetettiin. Listalla esiintyy muutamia aristotelismiin viittaavia kohtia. Albert Suuri toimi näkyvästi tieteen, filosofian ja uskonnon sovittelijana. Oppituomioiden vaikutuksesta on olemassa erilaisia näkemyksiä. Toisten mielestä oppituomiot eivät aiheuttaneet kummoistakaan eripuraa, vaan pikemminkin tyynnyttivät ilmapiiriä. Esimerkiksi Pierre Duhem taas näkee oppituomiot modernin tieteen alkamisajankohtana, sillä ne vapauttivat keskiajan ajattelijat Aristoteleen filosofian dogmista. Tässä valossa tieteellinen vallankumous ei suinkaan alkanut Kopernikuksen heliosentrisyydestä, vaan jo 250 vuotta aiemmin.


title: Keskiajan tiede

text: Joka tapauksessa on selvää on, että perinteinen kuva sydänkeskiajan tieteen tilasta on suuresti yksinkertaistettu. Aristoteles oli kieltämättä näkyvä hahmo keskiaikaisessa tieteessä jo hänen teostensa latinannosten nostattaman älyllisen myllerryksen ansiosta, mutta kaikkialla Euroopassa hänen filosofiaansa ei painotettu kovinkaan voimakkaasti. Eri alueiden erovaisuuksia selittää osaltaan eri katolisten sääntökuntien asema. Esimerkiksi Pariisin dominikaanit painottivat aristoteelista luonnonfilosofiaa, kun taas Oxfordin franskiskaaniveljet näkivät platonisen ja abstraktin luonnonfilosofian olevan aristotelismia parempia. Fransiskaaneja löytyi nominalistien joukosta, jotka kävivät ankaran kiistan realistien kanssa. Skolastiikan harjoittamisessakin on havaittavissa eroavaisuuksia. Toiset suhtautuivat hyvinkin nihkeästi kokeellisuuteen, kun taas osa näki kokeellisuuden olevan ainoa oikea tapa hankkia varmaa tietoa. Esimerkkejä jälkimmäisestä ovat Robert Grosseteste, Roger Bacon ja Petrus Peregrinus. He kuitenkin edustivat hyvin pientä osaa aikansa oppineista.


title: Keskiajan tiede

text: Enemmistö yliopistossa opiskelleista päätyi kirkon palvelukseen, mutta myös maalliset hallitsijat rekrytoivat heitä omiksi neuvonantajikseen kasvavassa määrin. Myöhäiskeskiajalla tämä oli jo hyvin yleistä.


title: Keskiajan tiede

text: Myöhäiskeskiaika oli suurten mullistusten aikaa Euroopassa. Eurooppalaiset tulivat entistä tietoisemmiksi esimerkiksi bysanttilaisten ja arabioppineiden tutkielmista. Näiden tutkielmien ansiosta eurooppalaiset olivat nyt hanakampia koettelemaan aristoteelisen mekaniikan rajoja. Esimerkiksi Johannes Filoponoksen pannassa olleet kirjoitukset innoittivat Jean Buridania.


title: Keskiajan tiede

text:
Orastavaa aristoteliskriittistä asennetta haittasi myöhäiskeskiajan kriisiksi nimetty tapahtumaketjujen sarja 1300-luvulla. Eurooppaa vaivasivat ilmaston viilenemisen takia useat nälänhädät, kuten vuosien 1315–1317 suuri nälänhätä. Vuosisadan puolivälissä Eurooppaan levisi rutto, joka tappoi Euroopan väestöstä arviolta neljäs- tai kolmasosan. Samalla katolinen kirkko joutui kiusalliseen tilanteeseen Avignonin vankeuden vuoksi. Lisäksi Länsi-Euroopassa käytiin satavuotista sotaa, ja talonpojat kapinoivat eri puolilla. Vuosisadan aikana Euroopan väkiluku väheni, mikä näkyi myös tieteilijöiden määrän hupenemisena. Tieteilijöiden määrää vertailemalla selviää, että vasta 1500-luvulla heitä oli yhtä paljon kuin 1200-luvun lopulla ja 1300-luvun alussa.
Sotateknologian alalla 1300-luvun tärkein muutos oli Kiinasta Eurooppaan tuodun ruudin käyttöönotto. Usein puhutaan "ruudin vallankumouksesta", jonka on sanottu aloittaneen myös "sotilaallisen vallankumouksen". Myöhäiskeskiajalla armeijat ottivat ensimmäisen kerran käyttöön myös tykkejä. Monista muista tuliaseista poiketen tykit näyttäisivät olevan eurooppalainen eikä kiinalainen keksintö. 1400-luvulta lähtien tuliaseet olivat kiinteänä osana eurooppalaista sodankäyntiä. Huolimatta sodankäynnin mullistavasta muutoksesta perinteiset ritarit ja jousimiehet säilyttivät merkityksensä vielä jonkin aikaa.


title: Keskiajan tiede

text: Tavallinen kansa joutui kuitenkin kantamaan mullistusten kustannukset, sillä ruudin valmistus oli kallista ja sen tuotantomäärät moninkertaistuivat lyhyen ajan sisällä. Muun muassa tästä aiheutuneiden kulujen kattamiseksi monet kuninkaat nostivat veroja. Esimerkiksi Espanjan armeijan budjetti vuonna 1556 oli kaksi miljoonaa dukaattia ja jo vuonna 1590 budjetti oli 13 miljoonaa. Espanjan Filip II kolminkertaisti Kastilian verotaakan tänä aikana. Espanja uudisti monien muiden Euroopan valtioiden tapaan armeijansa varustuksen. Samalla linnoitusten vahvuus jouduttiin tarkastamaan uudelleen, koska uudet sotavälineet tuhosivat helposti vanhojen linnakkeiden muurit. Rakennettiin myös uusia laivatyyppejä, jotka sopivat entistä paremmin valtameripurjehduksiin. Näistä huomattavimpina karakki ja karaveli. Navigointitaidot olivat myös kehittyneet huomattavasti, ja Eurooppaan oli saapunut tieto kiinalaisten keksimästä kompassista. Riittävät taidot ja välineet olivat täten valmiina löytöretkien aloittamiseen. Tarvittiin ainoastaan riittävän rohkeita merimiehiä purjehduksille. Rikkaudet, kunnianhimo, kauppareittien löytäminen ja halu levittää kristinuskoa olivat riittäviä syitä aloittaa löytöretket. Katolinen kirkko ja kuninkaat tukivat matkoja.


title: Keskiajan tiede

text: Löytöretket osoittautuivat tieteen kehityksen kannalta erityisen hedelmällisiksi. Uusien alueiden, kulttuurien, kasvien ja eläinten löytäminen kyseenalaisti Raamatun ja antiikin lähteiden paikkansapitävyyden. Ilmeisesti kiinalaisten samankaltaisista keksinnöistä tietämättä Johannes Gutenberg keksi irtokirjakkeisiin perustuvan kirjapainon, joka mahdollisti nopean tiedon levityksen aiempaa halvemmalla. Euroopan oppineet alkoivat kerätä kirjallisuutta ja perustivat tiloihinsa omia kirjastoja. Katolisen kirkon opetuksista poikkeava tieto saattoi näin päästä laajempaan tietoisuuteen, mihin kirkko tosin vastasi kieltämällä harhaoppisiksi väitettyjä kirjoja. Kiellot eivät aina tehonneet kovinkaan hyvin.


title: Keskiajan tiede

text: Renessanssin hengessä monet eurooppalaiset oppineet käänsivät aiemmin kääntämättömiksi jääneitä antiikin lähteitä. Näihin lukeutui niin skeptisiä, platonisia kuin pythagoralaisiakin kirjoituksia. Unohduksiin jääneiden lähteiden löytämisen myötä alkoi niin sanottu tieteellinen vallankumous.


title: Keskiajan tiede

text: Rooman perintöä jatkoi ennen kaikkea Itä-Rooma eli Bysantti. Bysantti erosi kulttuurillisesti monin tavoin Länsi-Euroopasta. Siinä missä lännessä puhuttiin latinaa tai siitä kehittyneitä romaanisia kieliä, idässä hallitsevana kielenä oli kreikka. Idässä hallitsijalla oli suuri valta uskonnon suhteen, mutta lännessä kirkolla ja valtakunnalla oli erilliset päämiehet, joskin he saattoivat olla hyvinkin läheisessä yhteistyössä. Antiikin perinnön vaikutus oli Bysantissa erittäin selvä.


title: Keskiajan tiede

text: Vaikka Bysantin panos tieteen kehitykseen keskiajalla olikin melko vaatimaton, oli sillä tärkeä rooli aiempien sukupolvien tiedon ylläpidossa. Monet persialaiset ja arabialaiset luonnonfilosofit käänsivät kreikkalaisia lähteitä, aluksi syyriaksi (400–500-luvut) ja sitten arabiaksi. Syyriankieliset käännökset käännettiin vielä arabiaksi ennen vuosituhannen vaihdetta. Käännöstyö piristi selvästi islamilaista filosofiaa, mikä osaltaan selittää tieteen nousun keskiajan islamilaisessa maailmassa. Myöhäiskeskiajalla bysanttilaisten vaikutus tieteenhistoriaan voimistui Konstantinopolin valtauksen jälkeen. Turkkilaisten vallattua kaupungin vuonna 1453 eräät sikäläiset kreikkalaiset muuttivat Italiaan vieden mukanaan runsaasti kreikankielisiä tekstejä, jotka sitten käännettiin latinaksi kiinnostuksen herättyä kreikan kieltä ja filosofiaa kohtaan.


title: Keskiajan tiede

text: Huomattavaa kuitenkin on, että Bysantissa oli omaksuttu muun Euroopan tapaan kristinusko. Platonin akatemia tuli siksi vuonna 529 lopetetuksi pakanallisena laitoksena. Joskus akatemian toiminnan päättymistä saatetaan pitää rajaviivana keskiajan alun ja myöhäisantiikin lopun välillä. Päätöksen akatemian sulkemisesta teki keisari Justinianus I. Vuosi 529 on länsimaisen oikeustieteen historian yksi merkkipaalu, sillä sinä vuonna "Corpus iuris civilis" -lakikokoelman ensimmäisen osan kokoaminen tuli päätökseen. Justianus I:n koottavaksi määräämät muut osat valmistuivat seuraavan viiden vuoden aikana. Lakikokoelma on nykyisen länsimaisen oikeusjärjestelmän perusta. Yhtä lailla Justianus muistetaan määräyksestään rakentaa Hagia Sofian kirkko silloisen Konstantinopolin kaupunkiin.


title: Keskiajan tiede

text: Lisäksi moderni sairaanhoito on saattanut kehittyä Bysantissa. Aiemmin sairaalaa vastaavien laitosten tarkoituksena oli vain tarjota sairaille miellyttävämmät olosuhteet ennen kuolemaa. Eläinlääketiede muodostui yhdeksi keskeisimmistä tieteenaloista Bysantissa, sillä se tarjosi keinoja pitää esimerkiksi sotaratsut hyvässä kunnossa. Eläinlääketiede ei suinkaan ollut bysanttilainen keksintö, vaan sitä oli harjoitettu ainakin Intiassa jo 500-luvulla eaa.


title: Keskiajan tiede

text: Tieteen historiassa käytetään usein käsitteitä "islamilainen kultakausi" tai "islamilainen renessanssi" kuvaamaan 900–1000-lukujen välistä aikakautta islamin alueella, joskin periodisointi vaihtelee hyvinkin voimakkaasti lähteestä riippuen. Kultakausi voidaan ajoittaa myös esimerkiksi 750–1500. Tyypillistä ajalle oli tekniikan, luonnon- ja ihmistieteiden, taiteiden sekä filosofian aktiivinen kehittäminen.


title: Keskiajan tiede

text: Islam kehittyi uskontona 600-luvun alussa Arabian niemimaalla. Islamin omaksuneet aloittivat voimakkaan hyökkäyksen ympäröiville alueille niin, että vuoteen 750 mennessä tämän tuoreen uskonnon vaikutuspiiriin kuuluivat entiset Itä-Rooman valtakunnan alueet Pohjois-Afrikassa, lähes koko Espanja sekä Lähi-itä nykyistä Pakistania myöten. Umaijadikalifit hallitsivat islamilaista maailmaa, mutta menettivät valtansa vuonna 750 hävittyään ratkaisevan taistelun abbasideille, jotka nousivat valtaan.


title: Keskiajan tiede

text: Uudet hallitsijat olivat omaksuneet profeetta Muhammadin näkemyksen: ”Oppineen muste on marttyyrin vertaakin arvokkaampaa.” Islam myös korosti tiedon alkuperän olevan jumalaista, vaikkei kaikki tieto olisikaan lähtöisin Jumalasta. Muslimit suhtautuivat siis varsin suopeasti tieteen harjoittamiseen. Kalifi al-Mu’manin hallintokaudella, sekä jo hänen isänsä Harun al-Rašidin hallintokaudella, alkoi laajamittainen antiikin tieteellisten kirjoitusten käännöstyö. Hovin henkilökuntaan kuului Bysantista kerettiläisinä häädettyjä nestoriaani- ja monofysiittikristittyjä. He luonnollisesti osasivat kreikkaa, minkä vuoksi heillä oli tärkeä rooli käännöstöissä. Hovista löytyi myös muiden kulttuurien edustajia, kuten syyrialaisia ja juutalaisia. Kalifien tarkoituksena oli käännättää kaikki tai ainakin klassisimmat muinaiskreikkalaiset tekstit Koraanin kielelle eli arabiaksi. Tarinan mukaan al-Mu’man oli saanut innoitteen tähän unesta, jossa hän oli nähnyt Aristoteleen ilmestyksen. Kreikankielisten lähteiden lisäksi käännettiin intialaisia tekstejä, joiden merkitys on ollut huomattava matemaattisten tieteiden osalta. Tehtävää varten al-Mu’man perusti valtakuntansa pääkaupunkiin Bagdadiin Viisauden taloksi nimetyn akatemian sekä madrasoja muualle valtakuntaan. Viisauden talosta muodostui tärkeä keskus, jossa oli laaja oma kirjasto sekä oma observatorio tähtitieteilijöitä varten. Muslimit tunsivat Galenoksen ja Hippokrateen kaikista 150 teoksesta 129. Sen sijaan Euroopassa oli käännetty vain kolme Galenoksen kirjoitusta. Tässä suhteessa ero islamin ja kristikunnan välillä oli siis erittäin suuri.


title: Keskiajan tiede

text: Ensimmäinen islamilainen bimaristan eli sairaala perustettiin Bagdadiin Harun al-Rašidin hallintokaudella.


title: Keskiajan tiede

text: Käännösvaihetta seurasi islamilaiseksi tai vaihtoehtoisesti arabialaiseksi kultakaudeksi kutsuttu aikakausi. Nimitykset ovat jossain määrin harhaanjohtavia, sillä kaikki oppineet eivät suinkaan olleet islaminuskoisia tai arabeja. Arabien ohella oppineiden joukossa oli myös syyrialaisia, persialaisia ja juutalaisia.


title: Keskiajan tiede

text: Roomalaista poiketen arabit osasivat arvostaa käytännöllisten tietojen ohella myös matematiikkaa ja tähtitiedettä, joskin näidenkin tieteiden harjoittamisessa on nähtävissä selvää käytännönhakuisuutta. Astrologia ja lukumystiikka olivat kalifien suosiossa, mikä selittää kiinnostuksen matemaattisia tieteitä kohtaan. Viisauden talossa oli myös matemaatikkoja, joista etevin oli algebran isä al-Khwarizmi. Islamin valtakunta oli mahtava ja monikulttuurinen. Sen itärajoilta oli hyvin lyhyt matka matematiikastaan tunnettuun Intiaan. On jopa sanottu, että kalifien valtakunta oli maailman ensimmäinen kansainvälinen tiedeyhteisö. Intialaisilta muslimit omaksuivat esimerkiksi numerojärjestelmän, joka tuli myös Eurooppaan keskiajan lopulla. Numerojärjestelmän suurin hienous lienee sen sisältämä luku nolla, joka puuttui tyystin roomalaisesta numerojärjestelmästä. Se oli myös tiiviimpi ja laskennallisesti helpompi lukujärjestelmä. Muslimeilla oli itse asiassa käytössä kaksi toisistaan hieman poikkeavaa numerojärjestelmää. Monet kansainväliset tieteelliset termit ovat peräisin arabian kielestä, esimerkkeinä kemia, algebra ja algoritmi.


title: Keskiajan tiede

text: Bagdadin ohella toinen tieteellinen keskus sijaitsi Andalusiassa eli Espanjassa. Espanjaan Córdobaan emiiri al-Hakam II perusti suuren, yli 400 000–500 000 nidettä käsittävän kirjaston. Samaan aikaan Pariisin yliopistossa oli 2 000 ja Viisauden talossa lähes kaksi miljoonaa nidettä. Córdobasta oli jo aiemmin muodostunut tärkeä ja suvaitsevainen kulttuurikeskus, johon pääsi eri uskontoja edustavia oppineita. Kaupungin kirjaston suuren nidemäärän mahdollisti se, että arabit olivat Samarkandin valtauksen yhteydessä vuonna 704 omaksuneet kiinalaisilta näiden vain muutamaa vuotta aiemmin tekemän keksinnön, paperin.


title: Keskiajan tiede

text: Vuosituhannen vaihteessa Toledo oli kasvattanut asemaansa kulttuurikeskuksena. "Reconquistaa" eteenpäin vienyt Alfonso VI valloitti tämän tärkeän kaupungin vuonna 1085 takaisin kristittyjen hallintaan, vaikka kaupunki oli Córdoban tapaan avoin niin muslimeille, juutalaisille kuin kristityillekin. Muslimit jättivät jälkeensä massiivisen määrän tietoa, jota alettiin nopeasti saattaa latinankieliseksi. Käännöstyö ei olisi ollut mahdollista ilman kaupunkiin jääneitä mozarabeja ja juutalaisia, jotka tunsivat islamilaisen tieteen läpikotaisin. Tiedonjanoisia oppineita ja kirkonmiehiä virtasi nopeasti paikalle. Käännöksistä ei pidetty kirjaa, joten monet teokset tulivat käännetyksi moneen kertaan.


title: Keskiajan tiede

text: Luostareiden tapaan islamilaisessa maailmassa moskeijat olivat tietynlaisia oppikeskuksia. Islamin alueella kehittyi jo varhaisessa vaiheessa myös madrasah-laitos, joka vastasi Euroopan yliopistoja.


title: Keskiajan tiede

text: Euroopassa luotettiin järkeen ja vähäteltiin aistihavaintoihin perustuvaa päättelyä. Asia oli toisin Lähi-idässä, jossa al-Khazini ja Abu Rayhan Biruni loivat tieteellisen menetelmän 1000-luvun ensimmäisten vuosikymmenten aikana. Mekaniikan tutkimuksissaan he hyödynsivät kokeellisuutta, mutta hyödynsivät matematiikkaa ilmiöiden täsmällisessä kuvaamisessa. Tällainen kehitys ei ollut pysyvä, ja tieteiden rooli islamilaisen maailman yhteiskuntamuutoksen myötä väheni 1000-luvun alkuvuosisatojen saatossa.


title: Keskiajan tiede

text: Kysymys tieteen asemasta islamilaisessa yhteiskunnassa vuosituhannen vaihdoksen aikoihin jakaa islamilaisen yhteiskuntahistorian tutkijat karkeasti kahteen leiriin. Toisten mielestä tieteen ja islamin erot olivat niin suuria, etteivät tieteet voineet tulla missään vaiheessa korvaamattomaksi osaksi yhteiskuntaa. Toiset historioitsijat korostavat tämän marginaalisuusväitteen sijasta niin sanottua assimilaatioväitettä, joka korostaa tieteen vakiintunutta asemaa sen aikaisessa islaminuskossa. Yksimielisiä ei olla myöskään siitä, milloin tieteet alkoivat islamilaisessa maailmassa menettää saamaansa arvostusta. Syyt arvostuksen vähenemiseen olivat kuitenkin moninaisia.


title: Keskiajan tiede

text: Yksi keskeisimmistä syistä lienee ollut islamilaisen yhteiskunnan yhtenäistyminen eli kulttuuristen eroavaisuuksien katoaminen. Monilla valloitetuilla alueilla, etenkin valtakunnan reuna-alueilla, eli suuriakin ei-islamilaisia väestöryhmiä, joita alettiin käännyttää muslimeiksi. Islam muuttui samalla entistä ankarammaksi uskonnoksi, minkä takia tieteille ja toisinajattelijoille jäi entistä pienempi elintila.


title: Keskiajan tiede

text: Aasian poliittista historiaa leimasivat 1200-luvulta lähtien mongolien valloitusretket. He onnistuivat valtaamaan suuret alueet Keski-Aasiasta ja hätyyttelivät islamilaista maailmaa. Euroopassa taas eli ristiretkiaate ja Espanjassa käytiin "reconquistaa", jonka myötä islamilaisen al-Andalusin tärkeimmät keskukset (Córdoba, Toledo, Sevilla) joutuivat kristittyjen hallintaan. Viisauden talo tuhoutui vuonna 1258 mongolien hävittäessä Bagdadin. Aikalaiskuvausten mukaan Tigris-joki virtasi mustana kirjojen musteen liuettua. Mongolit palasivat vielä 1400-luvulla Timur Lenkin johdolla ja tuhosivat Damaskoksen. Näiden hyökkäysten väitetään muuttaneen islamia entistä konservatiivisemmaksi.


title: Keskiajan tiede

text:
Myös islamilaisen maailman taloudellista taantumista on korostettu. Muslimeilla oli pitkään monopoliasema Euroopan ja Itä-Aasian välisessä kaupankäynnissä. Eurooppalaiset alkoivat kuitenkin tehdä löytöretkiä, ja vuonna 1498 Vasco da Gama löysi meritien Euroopasta Intiaan. Tämän vuoksi muslimit menettivät kauppamonopolinsa. Valtion köyhtyessä sen rahoituksesta riippuvaista tiedettä ei kyetty enää ylläpitämään entisellä tavalla.
Suomeksi


title: Juho Härmänen

text: Juho Aarne Vilhelm Härmänen (12. maaliskuuta 1898 Alahärmä – 14. toukokuuta 1955) oli suomalainen jääkäriluutnantti.


title: Juho Härmänen

text: Hänen vanhempansa olivat kauppias Juho Emil Härmänen ja Sanna Maija Mäki. Hänet vihittiin avioliittoon vuonna 1920 Hilma Susanna Niemelän kanssa, joka kuoli vuonna 1935. Härmänen kävi kansakoulun.


title: Juho Härmänen

text: Härmänen työskenteli liikeapulaisena ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Härmänen

text: Härmänen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 2. komppaniaan. Hän otti osaa sisällissodan taisteluihin Lempäälässä (muun muassa Vuohiniemellä), missä hän haavoittui 4. huhtikuuta 1918.


title: Juho Härmänen

text:
Sisällissodan jälkeen Härmänen siirrettiin Kaartin jääkäripataljoonaan, missä hän toimi 3. komppanian vääpelinä. Hänet siirrettiin edelleen 15. tammikuuta 1919 vääpeliksi Keski-Suomen rykmentin 2. komppaniaan, josta hän erosi 11. helmikuuta 1919 ja siirtyi liikealalle ollen muun muassa vuodet 1924–1928 Australiassa. Suomeen palattuaan hän jatkoi liikemiehenä Alahärmässä.
Härmänen osallistui talvisotaan Panssarikoulutuskeskuksessa Hämeenlinnassa ja jatkosodan puhjettua hänet komennettiin joukkueenjohtajaksi Panssaripataljoonaan ja osallistui taisteluihin Itä-Karjalassa. Vuonna 1942 hänet siirrettiin 7. Armeijakunnan Ampumatarvikekenttämakasiinille ja edelleen Henkilötäydennyskeskus 5:een, josta hänet kotiutettiin vielä samana vuonna ja hän jatkoi toimiaan liikemiehenä Alahärmässä. Hänet haudattiin Alahärmään.


title: Vicq

text: Vicq voi tarkoittaa seuraavia:


title: Brand failure

text: Brand failure (suom., brändin epäonnistuminen) on tuotteen brändin rakentamisessa tai ylläpitämisessä tapahtuva virhe, jonka seurauksena brändin sisältö vaurioituu ja arvo pienenee tai tilanne, jossa brändille ei muodostu suunniteltua arvoa. Brändi voi vaurioitua muun muassa unohtumisensa, liioittelevuutensa, kaikkivoipaisuutensa, valhellisuutensa, tylsyytensä, epäolennaisuutensa tai liiallisen herkkänahkaisuutensa vuoksi.


title: Brand failure

text: Brand failuren taustalla on yleensä brändimyytti (), joka on brändiin kohdistuva pätemätön oletus. Brändimyytti voi olla muun muassa ”hyvä tuote tulee menestymään”, ”on todennäköisempää, että brändi menestyy kuin että se ei menesty”, ”suuren yrityksen brändi menestyy automaattisesti”, ”brändi on suoraan verrattavissa markkinoinnin määrään”, ”uusi tuote valtaa markkinat automaattisesti” ja ”vahva brändi takaa tuotteen menestyksen markkinoilla”.


title: Brand failure

text: Brand failure voi olla tyypiltään


title: Fellmanin kartano

text: Fellmanin kartano on valtiopäivämies kapteeni August Fellmanin 1898 rakennuttama ja arkkitehti Hjalmar Åbergin suunnittelema alankomaalaistyyppinen kartano, joka sijaitsee Lahden keskustan ja Pikku-Vesijärven välissä Lahden linja-autoaseman pohjoispuolella. Kartanon itäpuolella on suihkulähde, jossa on kuvanveistäjä Emil Wikströmin suunnittelema Aino-veistos vuodelta 1909. Veistos oli alun perin Helsingissä, mutta se siirrettiin Lahteen 1949.


title: Fellmanin kartano

text: Fellmanin kartanolla järjestettiin perustuslaillisten lakimiesten kokous 13. huhtikuuta 1903, jossa protokollasihteeri K. J. Ståhlberg, valtiopäivämies August Fellman ja P. E. Svinhufvud kymmenien muiden perustuslaillisten lakimiesten kanssa kokoontuivat päättämään, miten helmikuun manifestin toimeenpanoa Suomen suuriruhtinaskunnassa vastustettaisiin. Kokouksen muistoksi on Fellmanin kartanon sisäänkäynnin vasemmanpuoleisessa seinässä tapahtumasta muistolaatta.


title: Fellmanin kartano

text: 1918 Fellmanin kartanon alue ulottui nykyisen Fellmaninpuiston alueelle. Niin sanotulle Fellmanin pellolle eristettiin yli 20 000 Suomen sisällissodan jälkeistä Suomen kansanvaltuuskunnan antautunutta sotilasta, kannattajaa ja siviiliä, jotka olivat yrittäneet paeta itään kohti Neuvosto-Venäjää, mutta joiden tien oli katkaissut osasto Brandenstein. Fellmanin pellon lisäksi toinen vuoden 1918 tapahtumiin voimakkaasti historiallisena kokemuksena liittynyt paikka on Lahden varuskunnan alueella toiminut Hennalan vankileiri, jossa toimeenpantiin teloituksia.


title: Fellmanin kartano

text: 1912 kuolleen August Fellmanin perikunta omisti kartanon vuoteen 1919, jolloin se ostivat maineen Kansallis-Osake-Pankin rahoituksella J. Ranta-Knuuttila ja E. Sirkkunen. Teollisuusalueiksi sopivat alueet he pitivät itsellään, mutta itse kartanon lähialueineen he myivät 3 900 000 markalla Lahden kaupungille. Fellmanin kartanon alue kuului Hollolan kuntaan, mutta 1924 kun Lahden kaupunkiin liitettiin toisen kerran Hollolan kunnan alueita, laajeni Lahden kaupunki pinta-alaltaan 15,5 neliökilometriä ja myös Fellmanin kartanon alue lähialueineen siirtyivät osaksi Lahden kaupunkia.


title: Fellmanin kartano

text: Fellmanin kartanon entisille maille on sittemmin rakennettu Lahden ammattikoulu, nykyinen Lahden ammattikorkeakoulu, Lahden uimahalli ja Lahden urheilutalo. Ståhlberginkadun, Kallionkadun ja Svinhufvudinkadun rajoittamassa kolmiossa olevassa puistossa on runsaasti jaloja lehtipuita ja Punavankien muistomerkki toukokuussa 1918 Fellmanin puistoon vangiksi joutuneiden Suomen kansanvaltuuskunnan sotilaiden ja siviilien muistoksi.


title: Fellmanin kartano

text: Kartanoa on maalattu ja kunnostettu viimeksi talvella 2011-2012. Nykyisin siellä toimii Lahden kaupunginmuseon Lahden historiallinen museo, joka on Lahden kaupungin museoiden päätoimipaikka.


title: Ammunta kesäolympialaisissa 2008 – naisten 50 metrin pienoiskiväärin moniasentokilpailu

text: Naisten 50 m pienoiskiväärin asentokilpailu ammuttiin 14. elokuuta Pekingin ampumaradalla. Kilpailun voitti Kiinan Du Li tuloksella 690.3 (589+101.3).


text: Finaaliin selvyityi peräti viisi 10 m ilmakiväärin finalistia. Peruskilpailun jälkeen kärjessä oli Du OE:tä sivuavalla tuloksella 589. Kuuban Eglis Yaima Cruz ja Kazakstanin Olga Dovgun olivat hänestä pisteen päässä. Ilmakiväärin kultamitalisti Kateřina Emmons oli Du'sta kolmen pisteen päässä kuudentena.


text: Finaalin alussa näytti siltä ettei Du kestäisi kotiyleisön paineta, sillä hän ampui ensimmäisellä laukauksella 8,7 ja putosi heti kolmanneksi. Du kuitenkin paransi finaalin edetessä, ja ampui kaksi kertaa 10,8. Lopulta hän vei kullan reilulla 2,3 erolla ennen Emmonsia. Yaima Cruzista tuli pronssimitalistina ensimmäinen kuubalainen olympiamitalin voittanut naisampuja.


text: Voimassa olleet maailman- ja olympiaennätysket ennen olympialaisten alkua.


title: Michael Johnson (jalkapalloilija)

text: Michael Johnson (s. 24. helmikuuta 1988 Urmston, Manchester) on englantilainen jalkapalloilija, joka edustaa Englannin valioliigassa pelaavaa Manchester Cityä sekä Englannin alle 21-vuotiaiden maajoukkuetta. Hänen kasvattajaseuransa on Everton FC. Johnsonin pelipaikka on keskikenttä ja hän pelaa numerolla 6.


title: Eugène Simon

text: Eugène Simon (30. huhtikuuta 1848 Pariisi – 17. marraskuuta 1924 Pariisi) oli ranskalainen hämähäkkitutkija ja lintutieteilijä.


title: Eugène Simon

text: Simon opiskeli Sorbonnen yliopistossa muun muassa Henry Milne-Edwardsin johdolla. Valmistuttuaan hän sai työpöydän Pariisin luonnonhistoriallisesta museosta (Muséum National d'Histoire Naturelle).


title: Eugène Simon

text: Simon luokitteli ja järjesteli hämähäkkien taksonomiaa. Hän myös kuvaili ja nimesi uusia sukuja, kuten "Anelosimus", "Psellocoptus" ja "Phlogius".


title: Eugène Simon

text: Hän matkusteli laajalti käyden muun muassa Venezuelassa (1888–1889), Egyptissä Suezilla ja Adenissa (1889–1890), Filippiineillä (1890–1891), Ceylonissa (1892) ja Etelä-Afrikassa (1893). Venezuelassa Simon tutustui kolibreihin ja nimesi muun muassa harmaasäämiskäkolibrin ("Leucippus baeri").


title: Albert Häsä

text: Albert Häsä (21. elokuuta 1896 Pyhäjärvi – 5. lokakuuta 1952) oli suomalainen jääkäriluutnantti. Hänen vanhempansa olivat työmies Heikki Häsä ja Anna Sofia Hämäläinen. Hänet vihittiin avioliittoon vuonna 1944 Elli Aleksandra Ahteen kanssa, joka kuoli vuonna 1959.


title: Albert Häsä

text: Häsä kävi kansakoulun ja suoritti yksityisesti viidennen luokan Helsingin suomalaisessa lyseossa vuonna 1922 sekä Reserviupseerikoulun samana vuonna.


title: Albert Häsä

text: Häsä työskenteli harjoittelijana puutavara-alalla ennen liittymistään vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 24. elokuuta 1916, josta hänet lähetettiin Altonan työosastoon 15. marraskuuta 1916 ja laskettiin siviilitöihin 4. elokuuta 1917.


title: Albert Häsä

text: Häsä palasi takaisin Suomeen 24. maaliskuuta 1918 ja astui Valkoisen armeijan palvelukseen aliupseeriksi ylennettynä ja komennettiin ensin 2. ja myöhemmin 5. Jääkärirykmentin täydennyspataljoonan 1. komppaniaan.


title: Albert Häsä

text: Häsä siirrettiin sisällissodan jälkeen 24. heinäkuuta 1918 alkaen 2. Jääkärirykmenttiin, joka tunnettiin myöhemmin nimillä Porin jalkaväkirykmentti n:o 2 ja Savon jääkärirykmentti. Hän toimi rykmentissä eri komppanioissa koulutusaliupseerina ja komppanian vääpelinä. Hänet komennettiin 5. marraskuuta 1920 alkaen Käkisalmen läänin rykmenttiin, josta hän erosi 1. tammikuuta 1921 ja liittyi Suojeluskuntajärjestöön ja hänet sijoitettiin Kymenlaakson suojeluskuntapiiriin, josta hänet komennettiin edelleen 1. elokuuta 1921 Helsingin komennuskomppaniaan, missä hän toimi Sotaväen esikunnan joukkueen vääpelinä sekä talousosaston kirjurina. Suojeluskunnasta hän erosi ja astui armeijan palvelukseen 3. tammikuuta 1923 nuoremmaksi upseeriksi Suomen valkoisen kaartin 3. konekiväärikomppaniaan, josta hänet siirrettiin edelleen 9. maaliskuuta 1926 Ilmavoimien alokaskomppaniaan ja 7. huhtikuuta 1928 alkaen Helsingin komennuskomppaniaan. Vakinaisesta palveluksesta Häsä erosi 28. elokuuta 1931 ja siirtyi puolustusministeriön palkkiotoimeen sota-asiainosastolle 1. lokakuuta 1931 ja työskenteli toimessa 30. elokuuta 1933 saakka, jonka jälkeen hän jatkoi puolustusministeriön rakennusosaston palveluksessa varastonhoitajana kesään 1937 saakka, jonka jälkeen hän toimi liikemiehenä.


title: Albert Häsä

text: Talvisotaan Häsä osallistui talousupseerina Osasto Heikinheimossa ja Osasto Perksalossa, kunnes hänet välirauhan aikana siirrettiin 4. Talouskomppanian päälliköksi. Hänet lomautettiin lopulta välirauhan aikana, mutta jatkosodan puhjettua hänet kutsuttiin takaisin palvelukseen ja hänet komennettiin varikkojoukkueenjohtajaksi ja talousupseeriksi 24. Eläinlääkintäkomppaniaan, josta hänet siirrettiin vuonna 1942 talousupseeriksi 16. Kenttähevossairaalaan ja edelleen Henkilötäydennyskeskus 5:een komppanianpäälliköksi. Hän osallistui talvi- ja jatkosodassa taisteluihin Vuokkiniemellä, Uhtualla ja Karhumäellä. Hänet kotiutettiin vuonna 1942. Hänet haudattiin Helsingin Hietaniemen hautausmaalle uurnalehtoon.


title: Radio Islam

text: Radio Islam on ruotsalainen entinen radiokanava ja nykyinen internet-sivusto, joka on tullut tunnetuksi erityisesti antisemitistisestä sisällöstään. Sivustoa on kutsuttu ”kaikkien juutalaisvastaisten sivujen äidiksi”. Radio perusti vuonna 1987 ruotsalais-marokkolainen Ahmed Rami.


title: Tuoksuorvokki

text: Tuoksuorvokki ("Viola odorata") on perinteinen monivuotinen orvokkilaji.


title: Tuoksuorvokki

text: Tuoksuorvokki on vain noin 5-10 senttimetriä pitkä. Sillä on lyhyt maavarsi, josta lähtevät lehdet, kukkavanat sekä rönsyt. Kukat ovat pieniä ja niissä on lyhyet kannukset.


title: Tuoksuorvokki

text: Kasvi on lähtöisin Välimeren alueelta. Kuitenkin sitä tavataan nykyään lähes kaikkialla Euroopassa luonnonvaraisena. Suomessakin koristekasveista villiintyneenä. Suomessa sitä kasvatetaan myös yleisesti puutarhoissa. Se aloittaa kukintansa toukokuussa, mutta uusii sen vielä elo-syyskuussa.


title: Tuoksuorvokki

text: Tuoksuorvokille kelpaa alustaksi parhaiten kostea, humuspitoinen ja huokoinen maa. Se kasvaa puolivarjoisalla paikalla.


title: Pablo de La Llave

text: Pablo de La Llave (1773 Córdoba, Uusi-Espanja – heinäkuu 1833 Córdoba, Meksiko) oli meksikolainen poliitikko, luonnontieteilijä ja katolinen pappi.


title: Pablo de La Llave

text: Llave syntyi varakkaaseen perheeseen Córdobassa, missä hän myös varttui aikuiseksi. Loisteliaan yliopistouran jälkeen hän meni opettajaksi Colegio Nacional de San Juan Lateranoon. Hän väitteli teologian tohtoriksi Meksikon yliopistossa.


title: Pablo de La Llave

text: Llave oli kuuluisa saarnamies ja käänsi myös tekstejä hepreasta. Joksikin aikaa hän muutti asumaan Pariisiin, kunnes hän sai apulaisjohtajan viran Madridin luonnonhistoriallisessa museosta. Vuosien 1811 ja 1812 aikana Llave ja José Mariano Mociño tutkivat ja järjestivät Uuden-Espanjan tutkimusmatkan aineistoa. Vuosina 1820–1821 Llave edusti Veracruzin osavaltiota Espanjan parlamentissä liberaalipuolueen edustajana.


title: Pablo de La Llave

text: Llave palasi Meksikoon sen annettua itsenäisyysjulistuksen. Vuonna 1823 hän toimi oikeusministerinä ja kirkollisasioiden hoitajana Agustín de Iturbiden hallinnossa. Vuonna 1824 Meksikon ensimmäinen presidentti Guadalupe Victoria nimitti Llaven kabinettiinsa. Hän toimi myös Veracruzin senaattorina. Poliittisesti Llavea on pidetty liberaalina, republikaanisen papin ja poliitikon Miguel Ramos Arizpen seuraajana.


title: Pablo de La Llave

text: Llave ja Juan José Martínez de Lejarza tutkivat ensimmäisinä Meksikon orkideoita. Vuonna 1824 he julkaisivat teoksen, jossa he kuvailivat noin 50 lajia.


title: Pablo de La Llave

text: Vuonna 1831 Llave sai johdettavakseen Meksikon luonnonhistoriallisen museon (Museo Nacional de Historia Natural de México). Vuosina 1832 ja 1833 hän julkaisi lintutieteellisiä kirjoituksia lyhyen aikaa ilmestyneessä meksikolaisessa aikakauslehdessä. Llave kuvaili ja nimesi kirjoituksissaan useita lintulajeja, joista ruostepyrstökolibri ("Amazilia tzacatl") ja mayaketsaali ("Pharomachrus mocinno") olivat tieteelle uusia.


title: Heerde

text: Heerde on kunta Alankomaissa, Gelderlandin provinssissa. Asukkaita kunnassa on 18 259 (30.6.2008) ja väestötiheys on 232 as./km². Kunnan pinta-ala on 80,39 neliökilometriä, josta vettä on 1,66 km². Heerden pormestarina toimii Inez Pijnenburg. Heerden keskuspaikka on samanniminen kuin kuntakin.


title: Heerde

text: Heerden naapurikunnat ovat Hattem pohjoisessa, Zwolle koillisessa (Overijsselin provinssissa), Olst-Wijhe kaakossa (Overijsselin provinssissa), Epe lounaassa ja Oldebroek luoteessa.


title: Heerde

text: Heerden ystävyyskunnat ovat Balve Saksassa (vuodesta 1978) ja Bolków Puolassa (vuodesta 1991).


title: Heerde

text:
Haarden kunta muodostuu seuraavista osista ():
Heerde, Hoorn, Veessen, Vorchten ja Wapenveld.


title: Kellon koulu

text: Kellon koulu on Oulun kaupungissa Kellossa sijaitseva peruskoulu.


title: Kellon koulu

text: Kellon pääkoulu valmistui vuonna 1959, ja yläaste valmistui samaan kiinteistöön vuonna 1988. Sekä ala- että yläaste toimivat omina opetuslaitoksinaan vuoden 2012 syksyyn asti, jolloin molemmat opetusasteet yhdistyivät ja koulu muuttui virallisesti Kellon kouluksi. Tällä hetkellä nykyisessä koulussa toimii 615 oppilaan perusopetus ja luokat 1-9 samassa kiinteistössä sijaitsevan päiväkodin kanssa.


title: Waiting in the Wings

text: Waiting in the Wings on progressiivista metallia soittavan Seventh Wonderin toinen studioalbumi, joka julkaistiin 24. elokuuta 2006.


title: Waiting in the Wings

text: Kaikki kappaleet säveltänyt ja sanoittanut Seventh Wonder.


title: Amy Grant

text: Amy Lee Grant (s. 25. marraskuuta 1960) on yhdysvaltalainen laulaja-lauluntekijä. Hän on pääasiassa hengellisen musiikin esittäjä, mutta on levyttänyt maallisempaakin popmusiikkia.


title: Amy Grant

text: Grant syntyi Augustassa, Georgiassa, perheensä neljästä lapsesta nuorimpana. Pian hänen syntymänsä jälkeen perhe muutti Houstonin kautta Nashvilleen. Ensimmäisen albuminsa Grant julkaisi jo 16-vuotiaana. Tärkeäksi läpimurroksi levytysuralla osoittautui kuitenkin vasta "Age to Age" (1982), joka myi platinaa vuonna 1985.


title: Amy Grant

text: Grant on saanut useita Grammy-palkintoja ja Gospel Music Associationin Dove-palkintoja. Hän oli vuosina 1982–1999 naimisissa lauluntekijä Gary Chapmanin kanssa. Vuonna 2000 hän solmi eron jälkeen uuden avioliiton countrymuusikko Vince Gillin kanssa. Grant tunnetaan lähinnä sooloartistina, mutta hän on lisäksi tehnyt yhteistyötä esimerkiksi Anne Murrayn kanssa.


title: Amy Grant

text: Grant pääsi Gospel Music Hall of Fameen vuonna 2003. Hän on myös saanut tähden Hollywood Walk of Famelle vuonna 2006. Hän on julkaissut kirjoja, kuten muistelmateoksen "Mosaic: Pieces of My Life So Far" (2007). Hän on myös esiintynyt usein televisiossa.


title: Peter Kremer

text: Peter Kremer (s. 18. helmikuuta 1958 Brilon-Wald, Sauerland, Länsi-Saksa) on saksalainen näyttelijä. Hänet tunnetaan parhaiten tv-sarjasta Siska, jossa hän näytteli pääosahenkilö rikosylikomisario Peter Siskaa vuosina 1998–2004. Hän on näytellyt myös sarjoissa Kettu, Derrick ja Rikospaikalla. Kremer on lisäksi näytellyt myös muutamissa elokuvissa ja paljon teatterissa.


title: Peter Kremer

text: Peter Kremer on naimisissa Ulrike Jetterin kanssa, heillä on kaksi lasta Fréderic ja Lucy. He asuvat pienessä Starnberger See nimisessä kylässä, Münchenin seudulla. Peter Kremer on innokas jalkapallofani. Peter Kremer syntyi Brilon-Waldissa, mutta perhe muutti pian Mülheim an der Ruhriin. Hänen isänsä oli maataloustarkastaja ja hänen äitinsä oli näyttelijä.


title: Giorgio Mondini

text: Giorgio Mondini (19. heinäkuuta 1980 Geneve) on sveitsiläinen kilpa-autoilija ja Italialaista syntyperää.


title: Giorgio Mondini

text: Mondini aloitti varsinaisen uransa vuonna 2001 Eurocup Formula Renault 2000:ssa ja oli sarjan 26. paras. Seuraavalla kaudella hän sijoittui samassa sarjassa sijalle 17. Vuonna 2003 hän siirtyi Formula Renault V6 Eurocupiin ja oli sarjan seitsemäs. Hän saavutti vuonna 2006 samassa sarjassa kolme voittoa, kolme paalupaikkaa ja yhteensä kahdeksan palkintosijoitusta. Vuonna 2005 Mondini osallistui Renaultin maailmansarjaan ennen siirtymistä GP2-sarjan David Price Racing -talliin. Hän myös toimi testikuljettajana Sveitsin A1GP-tallissa.


title: Giorgio Mondini

text: Voitettuaan Formula Renault V6 Eurocupin Mondini pääsi ensi kerran ajamaan Formula 1 -autoa joulukuussa 2005 Renault R25 -auton ratissa. MF1 Racing palkkasi Mondinin 3. helmikuuta 2006 kilpailemaan kolmoskuljettajanaan.


title: Natalie Grant

text: Natalie Grant (s. 21. joulukuuta 1971) on yhdysvaltalainen gospellaulaja. Hän sai Gospel Music Associationin Dove-palkinnot ”vuoden naislaulajana” kolmesti peräkkäin (2006, 2007 ja 2008).


title: Natalie Grant

text: Seattlessa, Washingtonissa syntynyt Grant julkaisi esikoisalbuminsa vuonna 1999. Hän synnytti kaksoset Tennesseessä 16. helmikuuta 2007. Hän kärsi nuorena bulimiasta.


title: Werner Schnitzer

text: Werner Robert Schnitzer (9. tammikuuta 1942 Donauwörth, Baijeri, Länsi-Saksa) on saksalainen näyttelijä. Hänet tunnetaan rikosylikomisario Jacob Hahnen roolista rikospoliisisarjassa Siska, jota hän esitti koko sarjan historian ajan vuodesta 1998 vuoteen 2008. Schnitzer on opiskellut näyttelemistä Münchenissä. Hän on näytellyt myös paljon sarjassa Kettu.


title: Before I Forget

text:
”Before I Forget” on metalliyhtye Slipknotin Grammy-palkittu kappale vuoden 2004 albumilta "". Kappale julkaistiin albumin kolmantena singlenä kesäkuussa 2005. Kappaleesta on tehty musiikkivideo.
Kappale on myös "" -pelissä.


title: Before I Forget

text: 1. ”Before I Forget” (Single Mix) - 3:37


title: Before I Forget

text: 2. ”Before I Forget” (Live) - 4:23


title: Lasertähtäin

text: Lasertähtäin on aseeseen kiinnitettävä tähtäinlaite. Lasertähtäimellä kohdistetaan tähtäyskohtaan pistemäinen laservalo, jolloin tähtääminen on nopeampaa kuin perinteisillä tähtäimillä. Pistooleissa lasertähtäin asennetaan usein piipun alapuolelle ja kivääreissä aseen sivulle.


title: Tobias Nath

text: Tobias Nath (24. toukokuuta 1979 Bochum, Nordrhein-Westfalen, Länsi-Saksa) on saksalainen näyttelijä. Nath näytteli poliisisarjassa Siska rikoskomisario Gerhard Lessmannia vuodesta 2004 vuoteen 2007. Hän on näytellyt myös sarjoissa Kettu ja Derrick.


title: Tobias Nath

text: Hänen vanhempi veljensä on poliisi. Nath osaa soittaa sähkökitaraa.


title: Näyttölaite

text: Teknisissä laitteissa näyttölaitteilla eli näytöillä esitetään visuaalisesti tietoja ja kuvia.


title: Näyttölaite

text: Näyttöjä toteutetaan monilla eri tekniikoilla, mm. seuraavilla:


title: Vicq (Allier)

text: Vicq on kunta Allierin departementissa Ranskassa. Vuonna 2013 siellä oli arviolta 331 asukasta. Kunnan pinta-ala on 13,25 neliökilometriä.


title: Vicq (Haute-Marne)

text: Vicq on kunta Haute-Marnen departementissa Ranskassa. Vuonna 2013 siellä oli arviolta 161 asukasta. Kunnan pinta-ala on 13,2 neliökilometriä.


title: Oskar Höckert

text: Oskar Arne Höckert (27. lokakuuta 1890 Helsinki – 15. lokakuuta 1918) oli suomalainen jääkärieläinlääkintäluutnantti. Hänen vanhempansa olivat valtioneuvos John Höckert ja Hulda Sigrid Hjelt. Hänet vihittiin avioliittoon vuonna 1914 Maria Marcella Schmidtin kanssa. Aviopari sai kaksi poikaa, joista nuorimmasta tuli kansanedustaja ja lääketieteen professori Ole Wasz-Höckert.


title: Oskar Höckert

text: Höckert kirjoitti ylioppilaaksi Helsingin Suomalaisesta Yhteiskoulusta vuonna 1909 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan maanviljelys-taloudellisella osastolla ja suoritti eläinlääkäritutkinnon Dresdenin eläinlääkärikorkeakoulussa vuonna 1915.


title: Oskar Höckert

text: Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 15. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin Saksalaiseen Kenttätykistörykmentti n:o 219:än 1. patteriston eläinlääkäriksi. Hän otti osaa rykmentin mukana taisteluihin Kuurinmaalla, Volhyniassa ja Ukrainassa. Hänet siirrettiin hänen omasta hakemuksestaan kesäkuussa 1918 Suomeen lähetettyyn Saksilaiseen karabiinirykmenttiin Lahteen, josta hän myöhemmin siirtyi 1. Kaartin ulaanirykmenttiin Viipuriin.


title: Oskar Höckert

text: Höckert astui Suomen armeijan palvelukseen 10. lokakuuta 1918 ja hänet sijoitettiin Hämeen kenttätykistörykmentti n:o 1:n eläinlääkäriksi. Ennen varsinaista palvelukseen astumistaan hänelle myönnettiin vielä loma, jonka hän käytti hakemalla Saksaan jäänyttä omaisuuttaan. Matkalle hän lähti Helsingistä S/S Habsburgilla, joka ajoi miinaan Tallinnan ja Dagerortin välillä 15. lokakuuta 1918. Höckertin kohtaloksi tuli hukkua kyseisessä haaksirikossa.


title: Rash guard

text: Rash guard on useiden urheilulajien yhteydessä käytetty, synteettisistä materiaaleista valmistettu ja yleensä tiukka paita, jonka tarkoitus on suojata ihoa. Sen alkuperä on lainelautailussa, jossa ihonmyötäistä paitaa on käytetty suojaamaan hankaukselta lautaa ja märkäpukua vasten, sekä märkäpukua kevyempänä asusteena suojaamaan auringolta.


title: Rash guard

text: Rash guardien alkuperäinen tarkoitus oli lainelautailijoiden ihon suojaaminen. Laudan päälle maaten uiminen tai pitkäaikainen märkäpuvun käyttö voivat hiertää ihon rikki, varsinkin jos iholle on jäänyt hiekkaa. Tulehdusvaaran lisäksi tämä on erityisen kivuliasta ja epämukavaa, kun ollaan kosketuksissa suolaisen meriveden kanssa.